ލަފްޒު (ފުރަތަމަބައި) – Esfiya\n3 ހަފްތާ ފަސް\nއަހަރެންނަށް އެންމެ ފުރަތަމަވެސް އިވުނީ ދޮރު ހުޅުވުން އަޑެވެ. ނަމަވެސް އެކައްޗެއްވެސް އަހަރެންނަކަށް ނުއެއް ފެނެއެވެ. ވަށައިގެން އަނދިރިއެވެ. ދޮރެއްގެ ސިފައަށް އިން ތަނަކުން އަންނަ އަލި ފިޔަވައެވެ. އަހަރެން މަޑުން ހިނގަން ފެށީމެވެ. އެއަލިން އެފަރާތުން އެކައްޗެއްވެސް ނުފެނެއެވެ. ދެން ކުއްލިއަކަށް ވަދެވެނީ ހުދު ކޮޓަރިއަކަށެވެ. އެނދުގައި އަހަރެންނަށް ބިރުވެރި ވައްތަރަކަށް ބަލަން ތިބި ދެމީހުން އަހަރެންނަށް ފެނުނީ ދެނެވެ. ހުސެއިންއާއި މާޔާއެވެ.\nއަހަރެންނަށް ސިއްސައިގެން ގޮސް ހޭލެވެނީ އެލާރމްގެ އަޑަށެވެ. އަހަރެން ހުރީ ދަލުން ތަތް ތެޅިފައެވެ. އަބަދެކޭވެސް ފަދައިންނެވެ. މިވީ ތިން ހަފްތާގައި އަހަރެންނަށް މިކަހަލަ ހުވަފެން ފެނުނު ވަރުގެ އަދަދު ބުނަންވެސް ނޭނގެއެވެ. ވަގުތާއި އެކު އަހަރެން ހީކުރީ މި ކަންތައް ފަނޑުވާނީ ކަމަށެވެ. ނަމަވެސް ހިތުގައި އަޅަމުންދާ ވޭން ހީވަނީ ދުވަހުން ދުވަހަށް އިތުރު ވާ ހެންނެވެ. އެހެންވިޔަސް އަހަރެން މި ހުރިހާ ވާހަކައެއް ބަހައްޓާނީ އަމިއްލަ ހިތުގައި ވަޅުލައި ކަޝްފު ކޮށްފައެވެ.\nލުޖެއިންއަކަށް މިކަމެއް ނާންގާނަމެވެ. އޭނާއަށް އެނގުނަކަ ނުވެސް ދޭނަމެވެ. އަހަރެން އެންމެ ބޭނުންވި ދުވަހު އަހަރެންގެ އަތުގައި ހިފާ ސާލާމަތުގެ އައްސޭރިއަށް ގެންގޮސް ދިނީ ލުޖެއިންއެވެ. އެ ވޭން ދެނިވި ހާދިސާ ހިނގިރޭ ލުޖެއިން ނުގުޅި ނަމަ އަހަރެން ހަދާނެ ގޮތެއްވެސް ނޭނގެއެވެ. އަހަރެންނަށް އެނގެއެވެ. އަހަރެންނަށްޓަކައި އޭނާގެ އަމިއްލަ ޖާނުވެސް ދޭނެކަމެވެ. ކަމަކަށް އިތުރަށް އެދުމަށް އަހަރެން ލަދު ގަންނަނީއެވެ. އަމިއްލަ “ޑިގްނިޓީ” ސަލާމަތުން ބަހައްޓާށެވެ.\nއަހަރެންގެ އަމިއްލަ އުފަން ރަށުގައި އަހަރެން އުޅޭނެ ގެއެއް ނެތެވެ. އަމިއްލަ މަންމައާއި ބައްޕައާއި އަހަރެން މިއީ ނެތް މީހަކަށް ހަދައިފިއެވެ. އަހަރެން ނަމަވެސް ހަދާނީ އެހެން ކަންނޭނގެއެވެ. ތިމާގެ ދަރި ތިމާ އާއި ނުރުހުމުގައި ކައިވެނިކޮށްގެން ދިޔުމުން އެކަކުވެސް މަޢާފެއް ނުކުރާނެއެވެ. އަހަރެންނަށް މިވީ ހުރިހާ ކަމެއް މިވީ އަހަރެންގެ ސަބަބުންނެވެ. އަހަރެންގެ ބަރުބާދީ ހޯދީ އަހަރެން އެކަންޏެވެ. ކުށްވެރި ކުރަންވީ އަހަރެންނެވެ. އަހަރެންގެ މޮޔަ ހިތެވެ.\nތެދުވުމަށްފަހު އަހަރެން އަވަސްގޮތަކަށް ފެން ވަރައި ތައްޔާރުވެލީމެވެ. ފުރަތަމަ ދުވަހު ސްކޫލަށް އަހަރެން ލަސް ވާކަށް ބޭނުމެއް ނޫނެވެ. އޮފީސް ވައްތަރު ޖަހާކަށް ބޭނުމެއް ނޫނެވެ. ނަމަވެސް އާދައިގެ ވައްތަރެއް ޖަހާކަށްވެސް އަހަރެން ބޭނުމެއް ނޫނެވެ. ބޯ ހުޅިއަކަށް ޖެހުމަށްފަހު އަހަރެން އަތް ދިގު ކަޅު ދޫ ހެދުމެއް ލީމެވެ. އެއަށްފަހު ބާރު ޖިންސެއް ލީމެވެ. އަދި ގަވާއިދުން ބޭރެއް ނުވެއެވެ.\nއޭލެވެލް އިން ރަނގަޅު ނަތީޖާއެއް ލިބުމަކީ އަހަރެންގެ ނަސީބެވެ. އަހަރެން ގޭގައި ބޭކާރު ވެފައި އިންނާކަށް ބޭނުމެއް ނޫނެވެ. ނަތީޖާގެ ގޮތުން އަހަރެންނަށް ފަސޭހަ ކަމާއި އެކު އަހަރެންނަށް ހުސްވެފައިވާ ވަޒީފާ އަހަރެންނަށް ލިބުނެވެ.\nކޮޓަރިން ދަބަސް ހިފައިން ނުކުތް އިރު ލުޖެއިންގެ މަންމަ ބަދިގޭގައި އުޅޭއަޑު އިވެއެވެ. ބޮޑު ގެއެއްގައި އުޅޭ ހަމަ އެކަނި ދެމީހުންނަކީ އެއީއެވެ. ދެން އަހަރެންނެވެ. “މަންމާ.” އަހަރެން ބަދިގެއަށް ވަންނަމުން ލުޖެއިންގެ މަންމައަށް ގޮވާލީމެވެ. އާއެކެވެ. އަހަރެންވެސް ޖެހެނީ ލުޖެއިންގެ މަންމައަށް މަންމަ ކިޔާށެވެ. ވިސްނާލުމުން، ލުޖެއިންއަށް އޭނާގެ މާތް ރީތި އަޙްލާގު ލިބުނީ ކިހނެއްކަން އެނގެއެވެ. މަންމަ އެހާ މާތް ވެއްޖެއްޔާ ދަރިފުޅުވެސް އެހާ ރަނގަޅުވާނެއެވެ.\n“ނުކުމެ މިތަނުން. ވަސް ދުވާނެ ހެދުމުން. ސްކޫލަށް ދާއިރު ގައިން ގަރުދިޔަވަސް ދުވަންޏާ ކަމަކު ނުދާނެ.” މަންމަ ރޮށި ދަމަން ހުރެ ނުބަލާ ބުންޏެވެ. އަހަރެންނަށްވެސް ހޫނުކުރަން އުދާފައި ހުރި ގަރުދިޔަ ތެލި ފެނުނެވެ. “އައިސް އަހަރެން މެންދުރަށް ކައްކާނީ! މިޔަދު ނިމޭނެ ކުރިން. މަންމަ މެންދުރު ބަދިގެއަށް ނުވަންނާތި.” އަހަރެން ނުކުންނަމުން ބުނީމެވެ.\nކާގެ އައިސްއަލަމާރިން ކިރު ޕެކެޓު ނަގަމުން އަހަރެން ތައްޓަކަށް އެޅީމެވެ. ކިރުތަށި ބޯން އިށީނުމާއި އެކު ބޯކަހަމުން އަންނަ ލުޖެއިން އަހަރެންނަށް ފެނުނެވެ. ބޮކްސާރއެއް އެކަނި ލައިން ހުރި ލުޖެއިން އަދި އެހުރީ ނިދާފައެވެ. އޭނާއަކަށް އަހަރެންނެއް ނުފެނެއެވެ. ނަމަވެސް އަހަރެން ކިރުތަށި ބޮއެ ނިންމާލާ ތެދުވިއިރު އޭނާ ހުރީ އަހަރެންނަށް ބަލާށެވެ. މޮޔައެއްހެން ހިނިތުން ވެގެންނެވެ. އަދިވެސް ލޮލަށް ބަރުވެފައި ހުރިކަން އެނގެއެވެ. “ގުޑްލަކް އިނގެ. ވަރަށް ރީތި.” އަހަރެން ވަގުތުން ކޯ ރަތްވިއެވެ. ލުޖެއިން އަބަދުވެސް ތަޢުރީފް ކުރާނެއެވެ.\nލުޖެއިންއަށް އަންހެން ކުދިންނަށް ގަދަރު ކުރަން އެނގެއެވެ. އޮޅިގެންވެސް ހުސެއިން އަހަރެންނަށް ހެދި ކަހަލަ އެއްޗެއް އަންހެން ކުއްޖަކަށް ނުހަދާނެއެވެ. ދެން، ލުޖެއިން އަހަރެންނަށް އޭނާގެ ލޯބީގެ ވާހަކަ މީގެ އަހަރެއް ކުރިން ބުނީމައި އަހަރެންނަށް އެއްބަސް ނުވެވުނީ ކީއްވެ ހެއްޔެވެ؟ އަހަރެންނަށް މި މާތް ޒުވާނާދެކެ ލޯބި ނުވެވުނީ ކީއްވެ ހެއްޔެވެ؟ އޯހ.. އައި ރިމެމްބަރ. އަހަރެން އޭރު ހުރީ އެހެން މީހަކާއި ހެދި ހޭބަލި ވެފައެވެ. “ތެންކިޔު.” އަހަރެން ބުނުމަށްފަހު އަވަހަށް ނުކުމެގެން ދިޔައީއެވެ.\nއަތިރި މަގުން ހިނގަމުން އަހަރެން ދިޔައީ ސްކޫލާއި ދިމާލަށެވެ. ރޭގައި ލުޖެއިން އަހަރެން ލާދެއިން ސައިކަލުގައި އަންނާނެ ވާހަކަ ބުންޏެވެ. އަހަރެން ވަގުތުން އިންކާރު ކުރީމެވެ. ވަރަށް ވަރުން އެބަހުސް އަހަރެންގެ ކޮޅަށް ގެނައީމެވެ. ހެނދުނުގެ ރީތި އޮމާން ފިނި ވައިން އަހަރެންގެ މޫޑު ތާޒާ ކުރަމުން ދިޔައެވެ. އަހަރެންނަށް ހިތްހަމަ ޖެހުމެއް ގެންނަމުން ދިޔައީ ވައެވެ. ތަންކޮޅެއް ދުރުން ޖަހަމުން ދިޔަ ރާޅުގެ އަޑުންނެވެ. ސްކޫލު އަތިރި ކައިރީ އިންނަ ކަމަކީ މިވަގުތު ކޮޅަށް ނަސީބެކެވެ.\nސްކޫލަށް ވަތް އިރު އަހަރެން ހުރީ ފުދޭ ވަރަކަށް ހިތްހަމަ ޖެހިފައެވެ. ނަމަވެސް ހުރިހާ ހަމަ ޖެހުމެއް ވަގުތުން ވަޔަށް ބުރައިން ދިޔައީ އޮފީހުން އަހަރެން އައި ކަމަށް ސޮއި ކޮށްގެން ނުކުތް އިރަށެވެ. ތިން ޓީޗަރެކެވެ. އަހަރެންނަށް ވައްތަރަކަށް ބަލާފައި ވާހަކަ ދައްކަނީއެވެ. އަހަރެން ވަގުތުން އިސް ޖެހީމެވެ. ރަށްރަށުގެ މައްސަލައަކީ އެއީއެވެ. އެންމެނަށް އެންމެން އެނގޭނެއެވެ. އެންމެން އެންމެންގެ ވާހަކަ ދައްކާނެއެވެ. އަހަރެންނަށް އެމީހުން ދައްކަނީ ކޮން ވާހަކައެއްކަންވެސް އެނގެއެވެ.\nއަހަރެންނެއް އެއްޗެކޭ ނުބުނަމެވެ. އަހަރެންނަށް ދުވަހަކު އެއްޗެކޭ ނުބުނެވޭނެއެވެ. އަހަރެންނަކީ މީހުންގެ ތެރޭ ވާހަކަ ދައްކާ މީހެއް ނޫނެވެ. އެވަގުތު ކޮޅުގައި އަހަރެންނަށް އަހަރެންގެ އެކަނިވެރިކަން އެނގުނެވެ. އަހަރެން އެއް އިރެއްގައި އެކުވެރިން ކަމުގައި ދެކުން ކުދިން މިހާރު އަހަރެންގެ ފުރަގައުގައި ކުރަނީ މަލާމާތެވެ. ނަމަވެސް އަހަރެން މައްސަލައެއް ނުޖައްސާނަމެވެ.\nޓީޗަރުންނަށް ހާއްސަ ފާހާނައަށް އަހަރެން ގޮސް ވަނީމެވެ. ބާރު ބާރަށް މޫނު ދޮވުނީ އަހަރެންގެ ލޮލުން އަންނަ ކަރުނަ އަހަރެން ބަލަން ބޭނުން ނުވީމައެވެ. ނަމަވެސް ހަމަ މޫނުގައި ހުންނަ ފެންތައް ފައިބަން ފަށާއިރަށް އަހަރެންގެ ލޮލުން އަންނަ ކަރުނަ ފެނެއެވެ. ލޯ ހުރީ ރަތްވެފައެވެ. މަށަށް މިކަން ވާނެ. މަށަށް މިކަން ވާނެ. މަށަށް މިކަން ވާނެ. އެކި ދިމަ ދިމާލުން ހިތްވަރު ބަނދެ އެއްކޮށްލަމުން އެންމެ ފަހުން ރުއިން ހުއްޓާލީމެވެ. ޓިޝޫ އަކުން މޫނު ފޮހެލުމަށްފަހު ލޮލުގައި ގަދައަށް ވަށައިން ކަޅުކުލަ އުނގުޅީމެވެ.\nފުން ނޭވާއެއް ލަމުން އަހަރެންނަށް ލޯގަނޑުން ބަލާލީމެވެ. “އައި ކެން ޑޫ ދިސް!” މަޑުމަޑުން އަމިއްލައަށް ބުނުމަށްފަހު އަހަރެން ފާހާނައިން ނުކުތީމެވެ. މަޑުމަޑުން އަހަރެން ގޮސް ސްޓާފް ރޫމަށް ވަނީމެވެ. އޭރު އެތިން މީހުން ތެރެއިން ދެމީހަކު މޭޒެއް ކައިރީ ތިއްބެވެ. އަހަރެން ފެނުމާއިއެކު އެމީހުން ބަލަން ފެއްޓެވެ. ބާޒެއް އޭނާގެ މަސް ޝިކާރަ ކުރުމަށް ބަލާ އުޞޫލުންނެވެ. އަހަރެން އިސް ޖަހައިން ގޮސް ވަކިން އިށީނީމެވެ. ފައިލްތައް އަހަރެން ބަލަން އިނީމެވެ. “އަޑުއެހިން.” އަހަރެން ވަގުތުން އިސް އުފުލާލީމެވެ.\nކުރިމަތީ ރީތި ކޮށް ހުއްޓިލލައިގެން އޭރު އެދެމީހުން ކުރެ އެކަކު ހުއްޓެވެ. އަހަރެންނަށް އަހަރެން ރަށުގެ މީހުންގެ ނަން އިނގެން ވާނުން ހެއްޔެވެ؟ އަހަރެން އަނގައެއް ނުހުޅުވަމެވެ. އޭނާ ޖުމްލަ ނިންމަންދެން އިންނާނީއެވެ. “މޮޅުވާން ވެގެން ނުގަބޫލަށް ކައިވެނިކޮށް ފަސްމަސްވެސް ނުވަނީސް އޭނާ މަކަރު ހެދި ވާހަކަ. އެ ތެދެއްތަ؟” އޭނާ އެއްސެވެ. ޖަވާބުވެސް އޭނާއަށް އެނގެއެވެ. އަހަރެންނަށް އެ ކުރަނީ މަލާމާތެވެ. އެއަށްފަހު އޭނާ ހިނިގަނޑެއް ޖެހުމަށްފަހު އޭނާ ކުރިން އިން ތަނަށް ދިޔައެވެ.\nބާކީ ބައި ގަޑީއިރު އަހަރެން އިނީ ފައިލްގައި ހުރި އެއްޗެއް ކިޔާ ކަމަށް ހެދިލައިގެންނެވެ. ނަމަވެސް ރަނގަބީލުގެ އަޑު ކަންފަތުގައި ޖެހުމާއި އެކު އަހަރެން ވަގުތުން ދުއްވައި ގަންނަ އުޞޫލުން ނުކުތީމެވެ. ގޮސް އަހަރެން ވަންނަންވީ ކްލާހަށް ވަނީމެވެ. އަހަރެންނަށް އޮތީ ދިވެހި ކިޔަވައި ދިނުމެވެ. ނަސީބަކުން ކުޑަ ގްރޭޑަކަށެވެ. އެހެން ކަމުން އެހާ ހާހެއް ނުވެއެވެ.\nމިޔަދު ވަރު ލުއި ދުވަހެއް އަހަރެންގެ ޝެޑިއުލްއަކު ނެތެވެ. އެއާއި ޚިލާފް ބުރާސްފަތި ދުވަސް. އަހަރެންނަށް ހެނދުނު އަންނަ ގޮތަށް ނިމޭނީ ހަވީރެވެ. ނަމަވެސް އަހަރެން ކުޑަ ކުދިން ދެކެ ވަރަށް ލޯބިވެއެވެ. އެހެން ކަމުން އެ ވަގުތުތަށް ކުރުވާނެ ކަމަށް ހީކުރަމެވެ.\nހަތެއްގެ ދެކްލާހަށާއި އަށެއްގެ ކްލާހަކަށް ކިޔަވައި ދިނުމަށްފަހު އަހަރެން ގެއަށް ދިޔައީމެވެ. ގެއަށް އައި އިރު އަދި ދިހަގަޑި ބައިވެސް ނުވެއެވެ. އެހެން ކަމުން ފެން ވަރާލުމަށްފަހު އަހަރެން އަވަސްކޮށްލައިން އައީ ބަދިގެއަށެވެ. ކަބަޑުތަކާއި އައިސް އަލަމާރި ހާވާލަމުން ހަދާނެ އެއްޗެއް ވިސްނާލީމެވެ. ޗީޒް އެބަހުއްޓެވެ. ޕާސްޓާ ޕެކެޓެއް ކަބަޑަކުން ދުށީމެވެ. ދެން ހުންނާނީ އާންމު އެއްޗެއްސެވެ.\nފެން ތެލި އުދުމަށްފަހު ޕާސްޓާ ޕެކެޓު އަޅާލީމެވެ. އެވަގުތު މީހަކު ދޮރުގައި ޓަކި ޖެހިއެވެ. އަހަރެން އަތް ފޮހެލަމުން ދޮރު ހުޅުވަން ދިޔައީމެވެ. އޭރު ދޮރު ކުރިމަތީ ސްކޫލުގެ ޕިއޯން ހުއްޓެވެ. ސިޓީ އުރަ ތަކެއް ހޭވުމަށްފަހު އަހަރެންގެ ނަން އުރައިގައި ޖަހާފައި އިން ސިޓީ އުރައެއް ދިނެވެ. “މިއީ؟” އަހަރެން އެހީމެވެ. “ނޭނގެ މިރޭ ކޮންމެވެސް މީޓިންގ އެއް އޮތް ވާހަކަ.” އެއާއި އެކު އޭނާ އެނބުރި ހިނގައިގަތެވެ. “ތެންކިޔު” ޕިއޯން މާ ދުރުގައި ހުރުމުން އަހަރެންނަށް ބުނަން ޖެހުނީ ވަރަށް ބާރަށެވެ. އޭނާވެސް އެނބުރި ހިނިތުން ވުމެއް ދީފައި އަނެއްކާވެސް އެނބުރި ހިނގައި ގަނެއްޖެއެވެ.\nސްކޫލްގެ ޕްރިންސިޕަލް ބަދަލު ކުރާ ވާހަކަ އަހަރެން ރަށަށް އައީއްސުރެ އިވެއެވެ. ފަހަރުގައި އެކަމުގެ ވާހަކަ ދައްކަން ކަންނޭނގެއެވެ. “ހާދަ ވަސްގަނޑު މީރޭ. ކޯއްޗެއް ތި ހަދަނީ.” ލުޖެއިންގެ މަންމަ ގެއަށް ވަންނަމުން ބުންޏެވެ. “އެހެންތަ؟ އަދި ނުވެސް ފަށަންވީ.” އަހަރެން މަސައްކަތް ކުރަން ހުރެ ބުނީމެވެ. “ކޮންތާކުން ތި އައީ؟” އަހަރެން އެހީމެ. “މި އައީ މާލެއިން އައި ބޯޓު ދަށަށް ގޮސް. އެކޮޅުން އަރުވާފއި ހުރި އެއްޗެހި ތަކެއް ހިފައިން” މަންމަ ބުންޏެވެ.\n“އެހެން ދޯ. ލުޖެއިން އަށް ގޮވާ. ކާން ހެދުނީމި. އޭރަށް ވާއިރަށް މޭޒުމަތި ތައްޔާރު ކޮށްލާނަން.” އެއަށް ފަހު އަހަރެން މޭޒުމަތި ތައްޔާރު ކުރަން ފެށީމެވެ. ލުޖެއިންވެސް ވަދެއްޖެއެވެ. ތިން މީހުން ކެއިން ނިންމާލިއިރު އަހަރެން ހުރީ ހިތް ހަމަ ޖެހިފައެވެ. “ދަރިފުޅަކަށްވެސް ނޭނގޭތަ މިކަހަލަ އަނތްބެއް ގެއަށް ގެންނަން؟” ލުޖެއިން ކައިރީ މަންމަ އެއްސެވެ. އަހަރެން ވަގުތުން ލުޖެއިންގެ މޫނަށް ބަލާލީމެވެ.\nއެ ހިނދުކޮޅު އަހަރެންނަށް އެއްޗެއް އެނގުނެވެ. ލުޖެއިން އަހަރެން ދެކެ އެއް އިރަކު ލޯބި ވި ކަން އެނގެއެވެ. އަދިވެސް އަހަރެން ދެކެ ވާކަން އެނގުނީ އެވަގުތުގައެވެ. ލުޖެއިން ކޯރަތްވެ އިސް ޖެހީއެވެ. ފާޑަކަށް ހިނިއައިސް ހުރިތަން އަހަރެން ދުށީމެވެ. އަމިއްލަ ނަފްސު ދެކެ ނުގަންނަ ވަރަށް އަހަރެން ލަދު ގަތީ ދެނެވެ. ލުޖެއިންއަށް ކޮންމެވެސް ގޮތަކުން އަހަރެންނަށް މި ވެވެނީ އަނިޔާއެއް ނޫން ހެއްޔެވެ؟ ހުސެއިން އަށް ފަހު އަހަރެންނަށް މީހަކު ދެކެ ލޯބިވާކަށް ފަސޭހަ އެއް ނުވާނެއެވެ. އަހަރެން ވަރިވި ކަމުގައި ވިޔަސްވެސް ހެވެ.\nނަމަވެސް ހުސެއިން އާއި އަހަރެންނާ ހުރި ތަފާތަކީ މިހާރު ކޮބާ ހެއްޔެވެ؟ އަހަރެންވެސް މިނަގަނީ މީހެއްގެ މައުސޫމް ކަމެއްގެ ނާޖައިޒް ފައިދާއެއް ނޫން ހެއްޔެވެ؟\nހަވީރު ވަންދެން އެއަށްފަހު އަހަރެން ގޭގެ ކޮންމެވެސް ކޫސަނި ކަމެއްގައި ވަގުތު ދުއްވާލީމެވެ. ހެދުން ފަތްޖެހުމާއި އަތުރާފައި ހުރި އެއްޗެހިތަށް އަލުން އެތުރީއެވެ. އެއީވެސް ހަމަ ކަންތަކާއި ނުވިސްނުމަށެވެ. ނަމަވެސް ހަވީރު ވުމާއިއެކު އަހަރެން ހުރީ ވަރުބަލިވެފައެވެ. ހިތުގައި އޮތީ ފެންވަރައިން އޮށޯންނަންށެވެ. ނަމަވެސް އަބަދަކު ގެއަކުވެސް ނުހުރެވޭނެއެވެ.\nއެހެން ކަމުން އާދައިގެ ގޮތެއް ހަދާލައިގެން އަހަރެން ދިޔައީ އަތިރިއާއ ދިމާލަށެވެ. ހިތަށް ހިތް ހަމަޖެހުން ގޮނޑުދޮށަށް ޖަހާ ރާޅުތަށް ގެނެސްދެއެވެ. ރީތި ވައިރޯޅިތަށް އުނދަގޫތަށް ފިލުވައި ދެއެވެ އަހަރެން ދެރަވިޔަސް ދަނީ އަތިރިއަށެވެ. މިޔަދުވެސް އަހަރެން ބޭނުމީ އެހައްލެވެ.\nވެލިގަނޑުގައި ޖައްސާލުމާއި އެކު އަހަރެންގެ ހުރިހާ ސުވާލު ތަކަކާއި ޝަކުވާ ތަކެއް ބެރުވާން ފެއްޓެވެ. މަޑުމަޑުން އަހަރެން ރޮމުން ދިޔައީމެވެ. އަހަރެންނަށް ކުރެވުނު ކަންތައް ތަކާއި މެދުގައެވެ. މަޢާފަށް އެދެންވީ ކިތަންމެ ބައެއް އެބަ ތިއްބެވެ. ނަމަވެސް އަހަރެންނަށް އަހަރެންގެ މަންމަ އަދި ބައްޕައާއި ހަތަރު ކަޅި ހަމަ ކުރަން ނުކެރުމުގެ އިތުރުން އެމީހުން އުޅޭ މަގަކުން ހިނގާލަންވެސް ނުކެރޭނެއެވެ. އަދި މި ވީ ދުވަސް ތަކުގެ ތެރޭގައި ނުފެނުމަކީ އަހަރެންގެ ނަސީބެވެ. އެމީހުންގެ ފަރާތުން އަހަރެންނަށް މަޢާފް ލިބޭނެ ކަމެއްވެސް ނޭނގެއެވެ.\nބަޔަކުގެ ހުނުމުގެ އަޑަށް އަހަރެން ވަގުތުން ތެދުވީމެވެ. ދެލޯ ފޮޅާލަމުން އަހަރެން ބަލާލީމެވެ. އެއްކަލަ ދެ އަންހެން ކުދިންނެވެ. ޝިޔާޒާ އާއި ފަރުހަތެވެ. ނަމަވެސް އިތުރު އެހެން މީހަކުވެސް ހުއްޓެވެ. ފިރިހެން ޒުވާނެކެވެ. ނަމަވެސް މިރަށު މީހެއް ނޫނެވެ. އެހެނަސް ދެކުން ވައްތަރެއް ޖަހަނީ ކީއްވެހެއްޔެވެ؟\nއޭނާއަށް އަހަރެން ފެނުނެވެ. އޭނާ ވަގުތުން ހުއްޓުނެވެ. އެއާއި އެކު ތުންފަތަށް ވެރިވީ މީހަކު މަރުވާފަދަ ރީތި ހިނިތުން ވުމެވެ. އަހަރެން އޭނާ ދަންނަނީ ކީއްވެ ހެއްޔެވެ؟ ހަނދާން ނުވާންވީ ކީއްވެހެއްޔެވެ؟ އިރުކޮޅަކުން ފެނުނީ އޭނަ އަހަރެންނާއި ދިމާލަށް ދުވެފައި އަންނަތަނެވެ. އެއްޗެއް ވިސްނުމުގެ ކުރިން އަހަރެންގެ ކުރިމައްޗަށް އޭނާ ހުއްޓުނެވެ. އެއާއި އެކު އަހަރެންގެ ގައިގައި އޭނާ އޮޅުލައި ގަތެވެ. އެހާ ހިސާބުން ނިމުނީއެވެ. އަހަރެންނަށް ހަނދާނެއް ނުވިއެވެ. ކޮންމެ މީހަކު ވިޔަސް އަހަރެންނެއް އޭނާއެއް ނުދަންނަމެވެ. ދަނަސް ހެވެވެ. އަހަރެންނަކަށް މިހާރަކު އޭނައެއް ނޭނގެއެވެ.\nއަހަރެން އޭނާ ފޮޅާލީމެވެ. އޭނާގެ ދެލޮލުން ފެނުނީ ހައިރާން ކަމެވެ. ނަމަވެސް އޭނާ ދެލޯ ބޮޑުވީ އޭނާގެ ކޮލުގައި އަހަރެން ޖެހުމުންނެވެ. އަހަރެން ހިޔެއް ނުކުރަމެވެ. ހަމަ ޖެހުނީއެވެ. މަޢާފަށް އެދެން ބޭނުމެއް ނޫނެވެ. “މީހަކާ ސަލާން ކުރާ ގޮތް ވެއްޖެޔާ އަހަރެން ބޭނުމެއް ނޫން ތިގޮތެއް.” އެއާއި އެކު އަހަރެން އެތަނުން ދުއްވައިގަތީމެވެ.\nގެއަށް އައި އިރުވެސް އަހަރެން އަތް ތުރުތުރު އަޅައެވެ. ނަމަވެސް މޫނުމަށްޗަށް “ފޭކު” ހިނިތުން ވުމެއް ލުޖެއިން ފެނުމާއި އެކު ޖަހާލީމެވެ. ލުޖެއިން ހާސް ކުރުވާކަށް އަހަރެން ބޭނުމެއް ނޫނެވެ. މިހާރުވެސް އަހަރެންނާއި ދޭތެރޭ އޭނާ މާ ބޮޑަށް ފިކުރު ކުރެއެވެ. ލުޖެއިންއަށް އެއްޗެއް ޝައްކު ވުމުގެ ކުރިން އަހަރެން ކޮޓަރިއަށް ވަދެ އޮތީއެވެ. ގިނަ އިރުތަކެއް ބަންޑުން އަހަރެން އެނދުގައި އޮތީމެވެ. އެއީ ކާކުބާއެވެ. އަހަރެން މި ކުރި ކަމަކީ އެންމެ ރަނގަޅުގޮތެއް ނޫންކަން އަހަރެންނަށް އެނގެއެވެ. ނަމަވެސް އަހަރެން އެވަގުތު ވިސްނީ ރަނގަޅަކަށް ނޫނެވެ.\nހަތެއް ޖެހުމާއި އެކު ލާނެ އެއްޗެއް ނެގުމަށްފަހު އަހަރެން ފެންވަރަން ވަނީމެވެ. ފާހާނައިގައިވެސް ވިސްނަން ހުރެފައި އަހަރެން ނުކުމެ ތައްޔާރު ވެލީމެވެ. ހާއްސަ ބައްދަލު ވުމެކެވެ. އަހަރެން ލުމަށް ގަސްދު ކުރީ ކަޅު ކުލައެވެ. އަނެއްކާވެސް މެއެވެ. ނަމަވެސް މިފަހަރު އަތްކުރު ގަމީހެކެވެ. އެއާއި އެކު އަޅި ޖިންސެކެވެ. މިފަހަރުވެސް ސްކިން ޓައިޓެވެ.\nއަވަސް އަވަހަށް އަހަރެން ސްކޫލަށް ދިޔައިރު ޓީޗަރުންތަށް އެއްވަނީއެވެ. އެންމެ އެއްވަރު ދުވެއްޔެއްގައި ލެބަށް ވަންނަނީއެވެ. އަހަރެންވެސް ވަނީމެވެ. އަތުރާފައި ހުރި ގޮނޑިތަކުން ގޮނޑިއެއްގައި އަހަރެން ވަކިން ފަހަތުގައި އިށީނީމެވެ. ޓީޗަރުންގެ ދުވެލި މަޑުވުމުން ކުރީބަރިން ސުޕަރވައިޒަރ ތެދުވިއެވެ. “މިރޭ މި ގެނެވުނީ މި ސްކޫލްގެ އައު އެސިސްޓެންޓް ޕްރިންސިޕަލްގެ ވާހަކަ ދައްކާލުމަށް. އިރުކޮޅަކުން އަންނާނެ. މަޑު ކޮށްލައްވާ!” އެހެން ބުނުމާއި އެކު އޭނާ އިށީނެވެ.\nގިނަ އިރުތަކެއް ނުވެ ލެބްގެ ދޮރު ހުޅުވުނެވެ. ހުރިހާ އެންމެންގެ ނަޒަރު އެ ދިމާލަށް ދިޔައެވެ. “ހެލޯ! ސޮރީ ލަސްވީމަ.” އޭނާ ބުންޏެވެ. އަހަރެން އޭނާއަށް ބަލާލީމެވެ. މުޅިތަން ފިނިވި ކަހަލައެވެ. އަހަރެން އިން ގޮތަށް ގޮނޑީގައި ގަނޑުވިއެވެ. ނޫން، ނޯ ވޭ.. އަހަރެމެންގެ އައު އެސިސްޓެންޓު ޕްރިންސިޕަލަކީ އޭނައެވެ. އަހަރެން މިޔަދު އަތިރި މަތިން، އެމީހެއްގެ ކޮލުގައި ޖެހި މީހާއެވެ. ވަޒީފާގެ ފުރަތަމަ ރޭ ސްކޫލުން ކަނޑާލާނީ ކަންނޭނގެއެވެ.\nހީކުރަން މި ދިގުމިން އެންމެ ރަނގަޅު ކަމަށް.\nވާހަކައިގެ ދެން އިން ބަޔަށް އިންތިޒާރު ކުރާނެ ކަމަށް ހީކުރަން…\nnext part kon dhuvahakun up vaany jaishan\nswry v bodah\njaishan liyaa kahala vhk liyaathy ehen evy\njaishan and tanager\nތެންކިޔު އަމާނީ… އާދެ ހަމަ އެކަކު…\nދެން އިން ބައިވެސް ކިޔާނެ ކަމަށް ހީކުރަން.. 🙂\nv nice, nubunyas wait kuramey eva next part ah, mi dhigu mi hama baraabaru, bt avahah up kohdhehchey,,,.\nv nice, nubunyas wait kuramey eb\na next part ah, mi dhigu mi hama baraabaru, bt avahah up kohdhehchey,,,.\nތެންކިޔު މީ.. ވީހާވެސް އަވަހަކަށް އަޕް ކުރާނަން.. 🙂\nYes now better , heevanee buni dhuvaha vureves avaha hen thi up kuree , ehenvejjeyyaa v boda thanks , kiyuntheringe faadukiyunthaka ragalhu badhal genes dheytheeves v ragalhu , migothuga kuriya dhaanekama hope kuran\nޝުކުރިއްޔާ އަޖު…. ވަރަށް ބޮޑަށް. ތި ދެއްވި ހިއްވަރަށް 🙂\nvrh reathi mi bai\ni really appreciate dhigu koh geneshini ma 🙂\nnext part avha up kodheythi igey\nތެންކިޔު ބޮޑޫކޮށް ގާގަ.. 🙂\nThursdayga Tune In Kohlavvaathi Mi vaahaka Kiyan Beynunvaa Beyfulhun\nShukuru Thhi Dhey Tharuhybah\nUnique.. like u said kuh nethi eh nudhey.. 😉 ekam hama v.furihama.. 😀


އޯއައިސީ، ހަޤީޤަތް ހޯދާ ދިރާސާކުރުމަށް މިޔަންމާއަށް | Dhiislam | Dhiislam\nއަލީ އައްޒާމް ސެޕްޓެމްބަރ 8, 2012\nހަޤީޤަތްހޯދާ ދިރާސާކުރުމުގެ ދަތުރުފުޅެއްގައި އޯއައިސީއިގެ (އޯގަނައިސޭޝަން އޮފް އިސްލާމިކް ކޯޕަރޭޝަން) ވަފުދެއް މިހިނގާ ސެޕްޓެމްބަރު މަހުގެ 5ވަނަ ދުވަހުވަނީ މިޔަންމާއަށް ޒިޔާރަތްކޮށްފައެވެ. މިދަތުރުގެ މަޤްސަދުކަމުގައިވަނީ ރޮހިންގްޔާދަރިކޮޅުގެ މުސްލިމުންނަށް ލިބެމުންދާ އަނިޔާތަކާއި، އެއަޚުންނާއި އުޚްތުންނާދެކޮޅަށް ހިންގެމުންދާ ޖަރީމާތަށް ހޯދާ ބަލާ ތަހުޤީގުކުރުމެވެ.\nމިދަތުރުގައި މިޔަންމާގެ ވެރިރަށަށް ޒިޔާރަތްކޮށް ސަރުކާރުގެ ވެރިންނާ ބައްދަލުކުރުމަށް ފަހު ކުރީގެ އަރަކަން ސަރަހައްދަށާއި ހަމަނުޖެހުންތަށް ހިނގަމުންދިޔަ އެހެނިހެން ސަރަހައްދުތަކަށް ޒިޔާރަށްކުރާގޮތަށްވަނީ ހަމަޖެހިފައެވެ.\nމިނިސްޓަރުންގެ ފެންވަރުގައި މިހަރަކާތް ކުރިއަށް ގެންދާގޮތަށް ނިންމާފައިވަނީ ޖެއްޑާގައި ހުންނަ އޯއައިސީ ގެ ހެޑްކުއާރޓާސްގައި އޮގަސްޓުމަހުގެ 5ވަނަ ދުވަހު ބާއްވައިފައިވާ ހިންގާކޮމިޓީގެ ބައްދަލުވުމެއްގައެވެ.\nމިޔަންމާގެ އަނިޔާލިބެމުންދާ މުސްލިމުންގެ ހާލަތަށް އިންސާނީ ހައްޤުތަކަށް މަސައްކަތްކުރާކަމަށް ދައުވާކުރާ ގިނަބައެއްގެ މާބޮޑު ސަމާލުކަމެއް ނުލިބުނުކަމުގައިވިޔަސް ބައެއް މުސްލިމް ފަރާތްތަކުންވަނީ މިޔަންމާގެ މުސްލިމުންނަށް ޙާއްސަ ސަމާލުކަމެއްދީގެން އެހީތެރިވެދީފައިކަން ފާހަގަކޮށްލެވެއެވެ.\n8 ސެޕްޓެމްބަރ, 2012 | 11:34\nއިންސާނީ ހައްޤޭ ކިޔާ މިބައިގަޑަކީ ކުފުރާއީ ޝިރުވެސް އެމީހުންގެ ހައްޤެއްކަމަ ބުނެ އަހައްޤު ހޯދަން އުޅޭ ވަކިބަޔެއްގެ ހައްގު ހޯދަން އުޅޭބަޔެއް، އެޔަކީ ދެރަނިކަމެތި އިންސާނުންގެ ހައްޤެއް ހޯދަދޭން މަސައްކަތެއް ކުރާނެބަޔެއްނޫން، ކުފުރުގެ އަހުލުވެރިން ނަކީ މުސްލިމުން ނާއި ދެކުޅު ވުމުގައި ހަމައެއްބަޔެއް، މިއަދު މުސްލިމުން އެކަތިގަޑަވެ ނިކުންނަން އެބަޖެހޭ، އެކަކު އަނެކެއްގެ ކިބައިން ވާޤިހޯދާ ބާރުވެރިވާން އެބަޖެހޭ، ކަންކަމުގައި ޙިކުމަތްތެރި ރޭވުންތެރިކަން ހުނަން ޖެހޭ، އިސްލާމިކު އެޑުމިނެއް ހުރިހާ ދިމާލެއްގައި އޮންނަން ޖެހޭ!


ނ.އަތޮޅުގެ ޕޮލިހުން – ނަމޫނާ ބައެއް | Landhooinfo\nނ.އަތޮޅުގެ ޕޮލިހުން – ނަމޫނާ ބައެއް\nނ.އަތޮޅުގެ ޕޮލިހުންނަކީ މިހާތަނަށް ނަމޫނާބައެއްކަން އެބައިމީހުންގެ ޢަމަލާއި ބަހުންވަނީ ފިޝާރި ރަނގަޅަށް ސާބިތުކޮށްދެއްވާފައެވެ. މިކަމުގެ ހެއްކަކަށް ރާއްޖޭގެ ޕޮލިސް ސްޓޭސަންތަކުގެ ތެރެއިން އެންމެ ޚިދުމަތްތެރި ޕޮލިސް ސްޓޭޝަނަކަށް ދެވޭ އައްޑަނަ ނ.އަތޮޅު ޕޮލިސް ސްޓޭޝަންއިން ހޯދާފައިވާ ހޯދުން ފާހަގަ ކޮށްލެވެއެވެ.\nފެށުނީންސުރެން ނ. އަތޮޅު ޕޮލިސް ސްޓޭޝަން ފާހަގަ ކުރެވިފައިވަނީ ނ.އަތޮޅުގެ ތަރައްޤީ އާޢި ކުރިއެރުމަށް ޚާއްޞަކޮށް ޢާއްމު މަސްލަހަތު ޤާޢިމްކުރެއްވުމަށް ނުހަނު ބުރަ ބޮޑު މަސައްކަތްތަކެއް ކޮށްދެއްވަމުން އަންނަ މުއައްސަސާއެއްގެ ގޮތުގައެވެ.\nރާއްޖެއަށް މިހާތަނަށް ދިމާވެފައިވާ ހިތާމަވެރި އަދި ބިރުވެރި ހާދިސާ ތަކުގައްޔާއި އަދި ކާރިޘާ ތަކުގައި ދިވެހި ފުލުހުންނާއި އެކީގައި ނ.އަތޮޅު ޕޮލިސްސްޓޭޝަންގައި މަސައްކަތް ކުރައްވާ ބޭފުޅުންވެސް ވަނީ ވަރަށް ފުރިހަމައަށް ބައިވެރިވެލައްވާފައެވެ.\nމީގެ އިތުރުން ނ.އަތޮޅު ޕޮލިސް ސްޓޭޝަން ފާހަގަ ކުރެވިފައިވަނީ ނ.އަތޮޅުގެ ކުރިއެރުމާއި ތަރައްޤީއަށް އެތައްގިނަ ގުނަ މަސައްކަތްތަކެއް ކޮށްދެއްވާފައިވާ އަދި މިއަދުވެސް ކޮށްދެއްވަމުން އަންނަ ބައެއްގެ ގޮތުގައެވެ.\nމިގޮތުން އަތޮޅުގެ ރަށްތަކުގެ ރައްޔިތުންގެ މެދުގައި ހޭލުންތެރި ކުރުވުމުގެ ގޮތުން ތަފާތު އެތައްއެތައް ޕްރޮގްރާމްތަކެއް ހިންގެވުމާއި، ރަށްރަށުގައި ކުރެވޭ ތަފާތު އިޖުތިމާޢީ މަސައްކަތްތަކުގައި ޢަމަލީ ގޮތުން ބައިވެރިވުމާއި ، އަތޮޅުގެ ރަށްތަކުގައި ކުށްކުރުން މަދުކޮށް ކުށްކުރުން ހުއްޓުވުމަށް ކުރައްވަމުން ގެންދާވާ މަސައްކަތްތައް ފާހަގަކޮށްލެވެއެވެ. އަދި ވަކިން ޚާއްޞަކޮށް ނ.އަތޮޅުން މަސްތުވާ ތަކެތީގެ ވަބާ ނައްތާލެއްވުމަށްޓަކައި މިފަހަކަށް އައިސް ނ.އަތޮޅު ޕޮލިސް ސްޓޭޝަނުން ކުރައްވާފައިވާ އަދި ކުރައްވަމުން ގެންދަވާ މަސައްކަތަކީ ޝުކުރުވެރިވުން ހައްޤު ނަމޫނާ މަސައްކަތްތަކެއް ކަމުގައި ދަންނަވަން ޖެހެއެވެ.\nއަޅުގަނޑު އުއްމީދުކުރަނީ ކުރިއަށް މިއޮތް ދުވަސްތަކުގައިވެސް ނ.އަތޮޅު ޕޮލިސް ސްޓޭޝަންގެ ފަރާތުން ޤައުމަށް ޙާއޞަކޮށް ނ.އަތޮޅަށް ގިނަގުނަ ޚިދުމަތްތަކެއް ލިބިގެން ދާނެކަމަށެވެ. އަދި މިއަދު ދިވެހި ފުލުހުންނަށް ދިމާވެފައިވާ ގޮންޖެހުންތަކާއި އެކުވެސް ފިޝާރި ސާބިތުކަމާއި އެކު ތިއްބަވައިގެން ކުރިއެކޭޭވެސް އެއްގޮތައް ނުވަތަ އެއަށް ވުރެވެސް ރަނގަޅަށް އަތޮޅުގެ ރަށްތަކަށް ޚިދުމަތްތައް ކޮށްދެއްވަމުން ގެންދަވާނެކަމަށެވެ.\ncongratulations Noonu atoll police.\n6 އަހަރު6ދުވަސް ކުރިން


America kalhu naslu meehaa karah fain araa maraali fulus meehaa ge mahchah maruge dhauvaa ufulaifi – Iru\nސަމާ· 30 މޭ 2020\nއެމެރިކާ ފުލުހުންގެ ބެލުމުގެ ދަށަށް ގެންދިޔަ ޖޯޖް ފްލޮއިޑް ނަމަކަށް ކިޔާ މީހަކު މަރުވި މައްސަލައިގައި ފުލުހުންގެ ވަޒީފާ އިން ވަކިކުރި ޑެރެކް ޗައުވިންގެ މައްޗަށް ގަސްދުގައި މީހަކު މަރާލުމުގެ ދައުވާ އުފުލައިފިއެވެ.\nފްލޮއިޑްގެ މަރާއި ގުޅިގެން އެމެރިކާގެ މިނެޕޮލިސް ސަރަހައްދުގެ ރައްޔިތުން ނިކުމެ މުޒާހަރަ ކުރަމުން ގެންދާތާ މިހާރު ތިން ދުވަސް ވެއްޖެއެވެ. އެމީހުން ގޮވާލަމުން ގެންދަނީ ފްލޮއިޑްގެ މަރާއި ގުޅިގެން ފުލުހުންގެ ވަޒީފާ އިން ވަކިކުރި ހަތަރު ފުލުހުންގެ މައްޗަށް ވެސް ދައުވާ އުފުލުމަށެވެ.\nނަމަވެސް އަދި މިހާތަނަށް ދައުވާ އުފުލާފައި ވަނީ ހަމަޖެހި ޗައުވިންގެ މައްޗަށް އެކަންޏެވެ. މިމައްސަލައިގައި ހިމެނޭ އިތުރު މީހަކު އަދި މިހާތަނަށް ހައްޔަރު ވެސް ކޮށްފައެއް ނުވެއެވެ.\nޗައުވިން އަކީ ފްލޮއިޑް މަރުވުމުގެ އިރުކޮޅެއް ކުރިން އޭނާގެ ކަރުގައި ކަކޫ އަޅައިގެން އިން ފުލުސް އޮފިސަރެވެ. ފްލޮއިޑްގެ ކަރުގައި ޗައުވިން ކަކޫ އަޅައިގެން އިނުމުން “ނޭވައެއް ނުލެވޭ” ކަމަށް ފްލޮއިޑް ބުނާ މަންޒަރު ފެންނަ ވީޑިއޯއެއް ވަނީ އާއްމު ވެފައެވެ.\nދެން ތިބި ފުލުހުންގެ މައްސަލަތައް ވެސް މިހާރު އަންނަނީ ތަހުގީގު ކުރަމުންނެވެ.\nޗައުވިންގެ މައްޗަށް ދައުވާ އުފުލުމުން މުޒާހަރާގެ ބައިވެރިން ބުނެފައި ވަނީ އިންސާފު ހޯދަން ކުރަމުން އަންނަ މަސައްކަތުގެ އެއް މަރުހަލާ ކާމިޔާބު ވެއްޖެކަމަށާއި ނަމަވެސް މުޒާހަރާތައް ހުއްޓާލާނީ ފްލޮއިޑްގެ މަރާއި ގުޅުން ހުރި އެންމެންގެ މައްޗަށް ދައުވާ އުފުލުމުން ކަމަށެވެ.\nއެމެރިކާގައި ކަޅު ނަސްލުގެ މީހުން މެރުން އާއްމު ކަމަކަށްވެފައިވާއިރު، ފްލޮއިޑްގެ ކަރަށް ފައިން އަރައި މަރާލާފައިވަނީ ދޮން ނަސްލުގެ މީހެކެވެ.\n19 8650


PPE uffadhan Burberry inn 700,000 dollar dheefi | Mihaaru\nޕީޕީއީ އުފައްދަން ބާބެރީން 700،000 ޑޮލަރު ހަދިޔާކޮށްފި\n06 ސެޕްޓެމްބަރ 2020 - 08:12\nކޮވިޑް-19 ގެ ފެތުރުމުގެ އިނގިރޭސިވިލާތުގައި ގޯސްވި ފަހުން ގިނަ އަދަދެއްގެ މާސްކާއި ގައުން ފަދަ ޕާސަނަލް ޕްރޮޓެކްޓިކް އިކްޕްމަންޓް (ޕީޕީއީ) އެ ގައުމުގެ ނެޝަނަލް ހެލްތު ސާވިސް (އެންއެޗްއެސް) އަށް ހަދިޔާކުރަމުން އަންނަ މަޝްހޫރު ފެޝަން ކުންފުނި ބާބެރީ ފީޕީއީ އުފައްދަން އެހީވުމުގެ ގޮތުން ސަރުކާރަށް 573،000 ޕައުންޑް (761,488.35 ޑޮލަރު) ހަދިޔާކޮށްފި އެވެ.\nބާބެރީން ބުނިގޮތުގައި މިދިޔަ އެޕްރީލް މަހުން ފެށިގެން އެ ތަނުން އަންނަނީ ސިއްހީ އެހީތެރިންނަށް ޕީޕީއީ ފޯރުކޮށްދެމުންނެވެ. އެގޮތުން ވެސްޓް ޔޯކްޝަޔާގައި ހުންނަ އައުޓްލެޓުން މިހާތަނަށް އެތައް ހާސް ޕީޕީއީ ހަދިޔާކޮށްފައިވާ ކަމަށާއި ކޮވިޑްގެ ބަލިމަޑުކަމުގެ ތެރޭގައި 160،000 އަށް ވުރެ ގިނަ ޕީޕީއީ އުފައްދާ ވެސް ކަމަށް ބާބެރީން ބުންޏެވެ.\nކުރީ ސަފުގައި މަސައްކަތްކުރާ އެންއެޗްއެސްގެ މުވައްޒަފުންނަށް ބޭނުންވާ ޕީޕީއީ އުފައްދަން ދިން މާލީ އެހީއާ ބެހޭ ގޮތުން ކުންފުނީގެ ތަރުޖަމާނު ވިދާޅުވީ ނުރައްކާތެރި ބައްޔަކާ ދެކޮޅަަށް ގައުމީ ފެންވަރުގައި ކުރެވޭ މަސައްކަތްކަށް އެހީވުމަކީ ބާބެރީ އަށް ލިބޭ ޝަރަފެއް ކަމަށެވެ. އަދި އެ ގޮތުގައި އެ ކުންފުނި އަބަދު ވެސް ދެމިއޮންނާނެ ކަމަށް ވިދާޅުވި އެވެ.\n"މިކަމަށް އެހީވުމަކީ އަހަރެމެންގެ ޒިންމާއެއް ވެސް މެ. ކޮވިޑާ ދެކޮޅަށް ފްރޮންޓްލައިންގައި މަސައްކަތްކުރާ އެންމެންގެ ހިދުމަތް އަހަރެމެން އެންމެ އުފަލާ އެކު ބަލައިގަންނަން." ތަރުޖަމާނު ވިދާޅުވި އެވެ.\nބާބެރީން ބުނިގޮތުގައި ޕީޕީއީ ހޯދުމަށް ކުރާ މަސައްކަތަކީ ރައްކާތެރިކަމުގެ ގޮތުން ކުރެވޭ ވަރަށް މުހިއްމު މަސައްކަތެކެވެ. އެހެންވެ ޕީޕީއީގެ ދަތިކަން ކުރިިމަތިނުވާނެ ގޮތަކަށް ތަކެތި ސަޕްލައިކޮށްދޭން އެހީވާނެ ކަމަށް ބުންޏެވެ.\nއިނގިރޭސިވިލާތުގެ ޑިޕާޓްމަންޓް އޮފް ހެލްތު އެންށް ސޯޝަލް ކެއާގެ ތަރުޖަމާނު ވިދާޅުވީ ބާބެރީން ލިބެމުން އަންނަ އެހީތަކަކީ ނަމޫނާއެއް ކަމަށެވެ. އޭނާ ވިދާޅުވި ގޮތުގައި ބާބެރީން ދެމުން އަންނަ އެހީތެރިކަމާ އެކު މިހާތަނަށް ސިއްހީ އެހީތެރިންނަށް ތިން ބިލިއަނެއްހާ ޕީޕީއީ ފޯރުކޮށް ދެވިފައިވާނެ އެވެ.\nބާބެރީން ޕީޕީއީ ފޯރުކޮށްދޭން އެހީވަމުން އަންނަ އިރު، ކޮވިޑް-19 އަށް އޮކްސްފޯޑް ޔުނިވަސިޓީން އުފައްދާ ވެކްސިނަށް ވެސް އެ ކުންފުނިން ފަންޑްކޮށްފައިވެ އެވެ.\nއިތުރު ލިޔުންތައް ފޭސް މާސްކް ޗެރިޓީ އިނގިރޭސިވިލާތް ފެޝަން ސަލާމަތީ ފިޔަވަޅުތައް


Alia Bhatt Kaiveni Nukuranees, Dharifulhah Dheyne Nan Kanda alhaifi - Vaguthu\nއާލިއާ ބަޓް ކައިވެނި ނުކުރަނީސް، ދަރިފުޅަށް ދޭނެ ނަން ކަނޑައަޅައިފި\nބޮލީވުޑްގެ އަރަމުން އަންނަ ތަރި އާލިއާ ބަޓް އާއި ރަންބީރް ކަޕޫރްއާ ދެމީހުން ލޯބީގެ ގޮތުން ގުޅިގެން އުޅޭ ހަބަރު ވަރަށް ގަދަޔަށް ދެކެވެމުން އަންނައިރު، މި ދެތަރިން މި އަހަރު ތެރޭގައި ކައިވެނި ކުރާކަމުގެ ހަބަރުތައްވެސް ދެކެވެމުން އެބަދެއެެވެ.\nމި ދެތަރިން ކައިވެނި ކުރާ ޑޭޓެއް އަދި ހާމަކޮށްފައެއް ނުވެެއެވެ. ނަމަވެސް މި އަހަރު މެދު ތެރޭގައި މި ދެތަރިން ކައިވެނީގެ ގޮށް ޖަހާލާނެ ކަމަށް ރިޕޯޓްތައް ބުނާއިރު، އާލިއާ މި ވަނީ އޭނާއަށް ލިބޭ އަންހެން ކުއްޖަކަށް ދޭނެ ނަމެއްވެސް ކަނޑައަޅާފައެވެ.\nއާލިއާ އޭނާގެ ދަރިފުޅަށް ދޭނެއް ނަމެއް ކަނޑައަޅާފައި މި ވަނީ، ރިއަލިޓީ ޝޯވއެއްކަމަށްވާ ސުޕާ ޑާންސް ޝޯވގައި، އެ ޝޯވގެ ބައިވެރިޔަކު އާލިއާއަށް "އަލްމާ"އެ ކިޔާފައި ގޮވުމުން އެ ނަން އާލިއާއަށް ރީތިވެގެންނެވެ.\nއެ ޝޯވގެ ތެރެއިން އާލިއާ ބުނީ، އަލްމާއަކީ ވަރަށް ރީތި ނަމެއް ކަމަށެވެ. އަދި އޭނާގެ އަންހެން ދަރިފުޅަށް އެ ނަަން ދޭނެކަމަށްވެސް ބުންޏެވެ.\nއާލިއާ އެ ޝޯވއިން ފެނިގެންދިޔައީ އޭނާގެ ކުރިއަށް އޮތް ފިލްމް ގުއްލީ ބޯއި ޕްރޮމޯޓް ކުރުމަށެވެ.


Dhivehinnakee bidheyseen kamakah Lanka meehun nudhekey: Ranil | Mihaaru\nރައީސް އިބްރާހީމް މުހައްމުދު ސޯލިހާއި ސްރީލަންކާގެ ބޮޑުވަޒީރު ރަނިލް ވިކްރަމަސިންހަ، ރައީސް އޮފީހުގައި މިއަދު ގުޅިފައިވާ ބަޔާން ދެއްވަނީ.\nދިވެހިންނަކީ ބިދޭސީންގެ ގޮތުގައި ލަންކާ މީހުން ނުދެކޭ: ރަނިލް\n02 ސެޕްޓެމްބަރ 2019 - 15:22 18 comments\nދިވެހިންނަކީ ބިދޭސީންގެ ގޮތުގައި ސްރީ ލަންކާ މީހުން އެއް އިރަކު ވެސް ނުދެކޭ ކަމަށާއި ރާއްޖެ އާއި ލަންކާއާ ދެމެދު އޮންނަނީ އެހާ ވެސް ގާތް ގުޅުމެއް ކަމަށް އެ ގައުމުގެ ބޮޑުވަޒީރު ރަނިލް ވިކްރަމަސިންހަ މިއަދު ވިދާޅުވެއްޖެ އެވެ.\nރަނިލްގެ ޝަރަފްގައި ރައީސް އިބްރާހީމް މުހައްމަދު ސޯލިހް މިއަދު ބޭއްވެވި މެންދުރުގެ ފަރިއްކޮޅުގައި ވާހަކަ ދައްކަަވަމުން ރަނިލް ވިދާޅުވީ ލަންކާ ދުނިޔެ އަށް މާބޮޑަށް ހުޅުވިގެން ނުދާއިރު ވެސް އެ ގައުމުގެ ރައްޔިތުންނަށް ރާއްޖެ އެނގޭ ކަމަށާއި 1984 ވަނަ އަހަރުން ފެށިގެން ދިވެހިންނާ މެދު ލަންކާ އިން އަމަލުކުރަމުން އަންނަނީ އެހެން ގައުމުތަކުގެ މީހުންނާ ތަފާތު، ހާއްސަ ގޮތަކަށް ކަމަށެވެ.\nރާއްޖެ އަށް ތައުރީފު ކުރައްވަމުން ރަނިލް ވިދާޅުވީ ޓެރަރިޒަމްގެ ބިރުވެރިކަމުގައި ލަންކާ ހޭދަކުރި ދުވަސްތަކުގައި ރާއްޖެ، ލަންކާއާ އެކުގައި އޮތުމަކީ ހަނދާން ނައްތައިލާނެ ކަމެއް ނޫން ކަމަށެވެ.\nޑިމޮކްރަސީ ހަރުދަނާކުރުމުގައި ރާއްޖެ އާއި ލަންކާގެ ކަންތައް ވެސް ހިނގާފައި ވަނީ ދާދި އެއްގޮތަކަށް ކަމަށް ވެސް ރަނިލް ވިދާޅުވި އެވެ. އެގޮތުން ދެ ގައުމަށް ވެސް ޑިމޮކްރަސީ އިއާދަކުރުމަށް ފަހު ސުވާލު އުފެދުނީ އެ ނިޒާމު ދެމެހެއްޓިދާނެތޯ ކަމަށް އޭނާ ވިދާޅުވި އެވެ.\n"އަޅުގަނޑުމެން މި ތިބީ ދިވެހިރާއްޖެ އާއި ލަންކާގައި ވެސް ޑިމޮކްރަސީ ސަލާމަތުން ދެމި އޮންނާނެކަން ކަށަވަރުކުރުމަށް ކުރަންޖެހޭ މަަސައްކަތް ތިޔަބޭފުޅުންނާ އެކު ކުރިއަށް ގެންދަން،" ރަނިލް ވިދާޅުވި އެވެ.\nޑިމޮކްރެޓިކް އުސޫލުތައް ހިފެހެއްޓުނަސް އަދި ނުފުދޭ ކަަމަށާއި ރައްޔިތުންނަށް ބޭނުންވާ އިޖުތިމާއީ އަދި އިގްތިސާދީ ތަރައްގީ ގެނެސްދޭން ޖެހޭ ކަމަށް ރަނިލް ވިދާޅުވި އެވެ. އެގޮތުން ރާއްޖެ ތަރައްގީ ކުރުމުގައި ސަރުކާރަށް އެހީތެރިވާނެ ކަމަށް ވެސް ވިދާޅުވި އެވެ.\nފަރިއްކޮޅުގައި ރަނިލްގެ ކުރިން ވާހަކަ ދައްކަވަމުން ރައީސް އިބްރާހީމް މުހައްމަދު ސޯލިހް ވިދާޅުވީ ލަންކާ އަށް ކުރިއެރުން ލިބޭ ނަމަ ރާއްޖެ އަށް ކުރިއެރުން ލިބޭ ކަމަށެވެ. ލަންކާ އަށް ކުރިމަތިވި އެންމެ އަނދިރި ދުވަސްތަކުގައި ވެސް ރާއްޖޭން އެ ގައުމާ އެކު މަސައްކަތްކުރި ކަމަށާއި އެ ގައުމުން ވެސް ރާއްޖެއާ ،މެދު އަމަލުކުރީ އެގޮތަށް ކަމަށް ވެސް އެމަނިކުފާނު ވިދާޅުވި އެވެ.\n"މިކަން މިހެންވީ އަޅުގަނޑުމެން ދެ ގައުމުން ވެސް ކުރި އެންމެ މުހިއްމު ދަތުރުތައް އަޅުގަނޑުމެން ފެށީ އެކު އެކުގައި ކަމަށް ވުމުން. އެއީ އަޅުގަނޑުމެންގެ ޑިމޮކްރަސީ ހަރުދަނާކުރުމުން ކަމަށް ވިޔަސް. އިންޑިއާ ކަނޑުގައި އަޅުގަނޑުމެން ހިއްސާކުރާ ސަރަހައްދުގެ ރައްކާތެރިކަން ކަށަވަރުކުރުން ކަމަށް ވިޔަސް،" ރައީސް ވިދާޅުވި އެވެ.\nރަނިލްގެ އަރިހުގައި ލަންކާ ސަރުކާރުގެ މަތީ ފެންވަރުގެ ވަފުދެއް ވެސް ބައިވެރިވެ އެވެ. މާދަމާ ރާއްޖޭގައި ފަށާ އިންޑިއަން އޯޝަން ކޮންފަރެންސްގައި ރަނިލް އާއި ވަފުދުން ބައިވެރިވާނެ އެވެ. އިންޑިއަން އޯޝަން ކޮންފަރެންސް 2019 ކުރިއަށްދާނީ މާދަމާ އިން ފެށިގެން ދެ ދުވަހުގެ މުއްދަތަށް ޕެރަޑައިސް އައިލެންޑް ރިސޯޓްގަ އެވެ. އެ ކޮންފަރެންސްގައި 35 ގައުމަކުން ބައިވެރިވާނެ އެވެ. އޭގެ ތެރޭގައި 16 ގައުމެއްގެ މިނިސްޓަރުންނާއި 10 ގައުމެއްގެ އިލްމުވެރިން ބައިވެރިވާނެ އެވެ. ކޮންފަރެންސްގައި މަޝްވަރާކުރާނެ ކަންތައްތަކުގެ ތެރޭގައި ސަލާމަތީ ގޮތުން ގައުމުތަކަށް ހުރި ގޮންޖެހުންތައް ހިމެނެ އެވެ.\nއިތުރު ލިޔުންތައް ސްރީ ލަންކާ ފޮރިން މިނިސްޓްރީ ރައީސް އިބްރާހިމް މުހައްމަދު ސޯލިހް އިންޑިއަން އޯޝަން ރާއްޖެ-ލަންކާ


ސިޓީ ކައުންސިލް ފުޓްސަލް މުބާރާތް 2019: މިސްކިތްމަގު ޓީމާއި އެފްސީ ދަޑިމަގަށް މޮޅެއްMikal News\nއެފްސީ ދަޑިމަގު ޓީމު ސެމީފައިނަލަށް\nސިޓީ ކައުންސިލް ފުޓްސަލް މުބާރާތް 2019: މިސްކިތްމަގު ޓީމާއި އެފްސީ ދަޑިމަގަށް މޮޅެއް\n3 އޮކްޓޯބަރ 2019, 23:15 |\nފުވައްމުލައް ސިޓީ ކައުންސިލުގެ ފުޓްސަލް މުބާރާތް 2019 ގެ3ވަނަ ދުވަހުގެ މެޗުތަކުން މިސްކިތްމަގު ޓީމާއި އެފްސީ ދަޑިމަގު ޓީމު މޮޅުވެއްޖެއެވެ.\nއިއްޔެ ހަވީރު ކުޅެވުނު މުބާރާތުގެ5ވަނަ މެޗުގައި މިސްކިތްމަގު ޓީމާއި ދަޑިމަގު ޖޫނިއަރ ޓީމު ބައްދަލުކުރި މެޗު 4-0 ން ކާމިޔާބުކުރީ މިސްކިތްމަގު ޓީމެވެ. މިމެޗުގެ މޮޅު ކުޅުންތެރިއަކަށް ހޮވިފައި ވަނީ މިސްކިތްމަގު ޓީމުގެ ޖާރޒީ ނަމްބަރު4އިބްރާހިމް ނާމީ އެވެ.\nމެޗް5ގެ މޮޅު ކުޅުންތެރިޔާ: މިސްކިތްމަގު ޓީމުގެ ޖާރޒީ ނަމްބަރު4އިބްރާހިމް ނާމީ\nމުބާރާތުގެ6ވަނަ މެޗުގައި އިއްޔެ އެފްސީ ދަޑިމަގުއާއި އާއި ޝާކް ހެޑް (ހޯދަޑު) ބައްދަލުކުރި މެޗު 3-1 ން ކާމިޔާބުކުރީ އެފްސީ ދަޑިމަގު ޓީމެވެ. މިމެޗުގެ މޮޅު ކުޅުންތެރިއަކީ އެފްސީ ދަޑިމަގު ޓީމުގެ ޖާރޒީ ނަމްބަރު 20 އަހުމަދު ސިނާޙު އެވެ.\nމެޗް 6: މޮޅު ކުޅުންތެރިޔާ: އެފްސީ ދަޑިމަގު ޓީމުގެ ޖާޒީ ނަމްބަރު 20 އަހުމަދު ސިނާޙު\nދަޑިމަގު އެފްސީގެ މިމޮޅާއެކު ބީ ގްރޫޕުން އެޓީމު ވަނީ ސެމީ ފައިނަލުގެ ދެވަނަ ޖާގަ ކަށަވަރުކޮށްފައެވެ. ބީ ގްރޫޕުން އެއްވަނަ ޓީމުގެ ގޮތުގައި ސެމީއަށް ގޮސްފައި ވަނީ ހޯދަޑު ސްޕޯރޓްސް އެވެ. އޭ ގްރޫޕް އިން ދެވަނަ ބުރަށް ދާ ޓީމުތައް ކަނޑައެޅޭނީ މާދަމާގެ މެޗުތަކުންނެވެ.\nމާދަމާ ކުޅޭ ފުރަތަމަ މެޗުގައި ބައްދަލުކުރާނީ ދޫނޑިގަލޯނާ ޖޫނިއަރސް ޓީމާއި މިސްކިތްމަގު ޓީމެވެ. ދެވަނަ މެޗުގައި ބައްދަލުކުރާނީ ދޫނޑިގަލޯނާ ޓީމާއި ދަޑިމަގު ޖޫނިއަރސް ގެ ޓީމެވެ. ގްރޫޕް ސްޓޭޖުގެ ފަހުމެޗުގައި5އޮކްޓޯބަރ ގައި ބައްދަލުކުރާނީ ދުނޑިގަމު ދެ ޓީމެވެ.\nމިމުބާރާތުގައި އެންމެ ފަހުގެ ޗެމްޕިއަނުންނަކީ ހޯދަޑު ސްޕޯރޓްސްއެވެ.\nޝާކް ހެޑް ޓީމު\nއިތުރު ލިޔުންފުވައްމުލައް ސިޓީ ކައުންސިލް ފުޓްސަލް މުބާރާތްފުޓްސަލް\nTags: ފުވައްމުލައް ސިޓީ ކައުންސިލް ފުޓްސަލް މުބާރާތް, ފުޓްސަލް


Filmy Thari Rishfa Umra Ah - Vaguthu\nފިލްމީ ތަރި ރިޝްފާ އުމްރާއަށް\n6 މަސް ކުރިން ( ނޮވެމްބަރު 26, 2019 )\nރާއްޖޭގެ ފިލްމީ ދާއިރާގައި އަރަމުން އަންނަ ތަރި އާމިނަތު ރިޝްފާ އުމްރާގެ އަޅުކަމަށް ފުރައިފިއެވެ.\nއޭނާ މިއަދު އުމްރާ އަޅުކަމަށް މައްކާއަށް ފުރާފައިވާއިރު، އޭނާގެ ފިލްމީ ދާއިރާގެ ޕްރޮޖެކްޓްތައް އަދިވެސް އެބަ ހުއްޓެވެ. އުމްރާގެ އަޅުކަމަށް ފުރަމުން ރިޝްފާ ނަގާފައިވާ ފޮޓޯއެއް މިހާރު މީސް މީޑިއާގައި ދަނީ ދައުރުވަމުންނެވެ.\nރިޝްފާއަކީ ފިލްމްތަކާއި، ބައެއް ސީރީސްތަކުންވެސް މޮޅު އެކްޓިންގއެއް ދެއްކި ތަރިއެކެެވެ.\nރިޝްފާ ފެނިގެން ގޮސްފައިވާ ބައެއް ފިލްމްކަމަށް ބަލާއިރު އަހްޝަމް، ނޭނގި ޔާރު ވަކިވީ، ހައްދު، ނިވައިރޯޅި ހިމެނެއެވެ.\nމީގެ އިތުރުން އޭނާ ފެނިގެން ގޮސްފައިވާ ބައެއް ސީރީސްތަކަށް ބަލާއިރު، އަދިވެސް އެ ލޯތްބަށް ގަދަރުކުރަން، ވަކިވުމުގެ ކުރިން، އުމުރަށް ސަލާމްގެ އިތުރުން، ނަހުލާގެ ވެބް ސީރީސް ހުވާ ހިމެނެއެވެ.\nނޮވެމްބަރު 26, 2019 13:29\nބުރުގާ އެޅީމަ ވަރަށް ރީތި.\nނޮވެމްބަރު 26, 2019 16:18\nފިލްމެއްގެ މަންޒަރަކާ ވައްތަރީ. އެހާ ވަރަށް މޭކަޕް ކޮށްގެން އުމްރާވެސް ކުރެވެނީ\nރިޝްފާ އަކީ ވަރަށް އަޅުކަމުގަ އުޅޭ މީހެއް. ސަވާބާ ދަރުމަޔަށް އެދެން\nނޮވެމްބަރު 28, 2019 08:12\nބަޔަކު ބޮޑު ޗުއްޓީގަ ކާފަރު ޤައުމަކަށް ބިރަކާނުލައި މަޖާކޮށްލަން, ރާބޯލަންނުގޮސް, މިކަހަލަ އަޅުކަމުގެ ކަމެއް ކުރާތަން ފެނުނީމަ ލާދީނީ މީހުން ވަރަށް ހިތުގަ ޖެހޭނެ , ތިމަންމެން މިވަރަށް ލާދީނީ އެޖެންޑާ ހިންގާ އިރުވެސް ހެޔޮ ޢަމަލުތަކުގަ އުޅޭމީހުން ހަމަ ގިނަވަނީއޭ.. ސަހަރޯއޭ.\nނޮވެމްބަރު 26, 2019 13:34\nޢުމްރާއަށް ދާންވީމަ ބުރުގާ އެހެން ހުރިޙާ އިރަކު އޮރިޔާމުން ވަޓް އަ ބިގް ޖޯކް\nނޮވެމްބަރު 26, 2019 13:37\nނޮވެމްބަރު 26, 2019 13:44\nހެޔޮ ވިސްނުން ދެއްވާށި...\nނޮވެމްބަރު 26, 2019 13:52\nހާދަ ރީއްޗޭ ދެން ނުބާލައްޗޭ ބުރުގާ\nނޮވެމްބަރު 26, 2019 13:53\nމާތްﷲ ރިޝްފާއަށް ހެޔޮ ވިސްނުން ދެއްވަާ އަބުރުވެރި ހަލާލް މަސައްކަތް ކުރުމުގެ ހެޔޮ ތައުފީޤް ދެއްވާށި. އާމީން.\nނޮވެމްބަރު 26, 2019 13:55\nއުމްރާގެ އަޅުކަމަށް ފަހު ސޯހިލު ބައިވެރިޔަކު ހޯދުން ވަރަށް ރަގަޅުކަމަށް ދެކެން.\nނޮވެމްބަރު 26, 2019 14:47\nސާލިހު އިނގޭތޯ ސޯހިލެއް ނޫން\nޑިސެމްބަރު 23, 2019 21:48\nއަސްލު ސޯލިހް ނުކިޔޭނެ. އަރަބިބަހުގަ ޯ މިފިލި ނޯވޭ...\nނޮވެމްބަރު 26, 2019 14:10\nﷲއަށްޓަކާކުރާކަމެއް ދެއްކުންތެރިކަމާއެކުކުރުމުން ލިބޭނީ ކޮންސަވާބެއްބާ.!!!!؟؟ނަމާދުކޮއްލާފަ މިއައީނަމާދްކޮއްފައޭކިޔާފަ ސެލްފީއެއް ނޫސްތަކަށްލީމަވާނާކޯޗަކަށް...ސުބުހާނައްﷲ\nނޮވެމްބަރު 27, 2019 02:12\nމީހެއްގެ ޢިމާންތެރިކަން ހުންނަ ވަރު އިނގޭނެތަ؟ . ޝޯސަލް މީޑިޔާއަށް ލިޔަސް އޭނާގެ ނިޔަތް ހަމަ ސާފުވެދާނެނޫންތޯ؟\nނޮވެމްބަރު 26, 2019 14:19\nތައުބާވެ ކުރެވުނު ކުއްތަކައް. ޢެނބުރި ސޯލިހް ތަޤްވާވެރި މީހެއްގޮތުގައި ވުމައް މަސައްކަތް ކުރޭ.\nނޮވެމްބަރު 26, 2019 14:21\nރިޝްފާގެ މަސައްކަތުގައި ބަރަކާތްލައްވާށި. އާމީން\nނޮވެމްބަރު 26, 2019 14:24\nވަގުތުން އަބަދުވެސް ހަބަރުތައް ލިޔާނީ މީހުންނަށް ނެގަޓިވް ފާޑުކިޔުން ލިބޭހާ ގޮތަކަށް. އޭރުންތޯ ދޯ ވީހާވެސްް ގިނަ ކޮމެންޓޫ ލިބޭނީ. އޭނަ ކިތަންމެ ފިލްމެއް ކުޅުނަސް އަޅުކަންތައް އެ އަދާ ކުރަނީނުން، ފިލްމު ނުކުޅޭ ކިތައް މީހުން އުޅޭ ނަމާދުނުކޮށް\nނޮވެމްބަރު 26, 2019 14:26\nބުމަ ހަދާފަ މޭކަޕް ކޮށްގެން އުމަރާއަށް ، ވަރަށް ތާހިރެއްނުން\nނޮވެމްބަރު 26, 2019 14:35\nސެލްފީ ނުކުރިނަމަ ވ ސަޅިވީސް. މިހާރު ތީ ދައްކަން ކުރިކަމެއް ކަމަށް ބެލެވެނީ.\nނޮވެމްބަރު 26, 2019 14:36\nބުމަ ހެދުމަކީ ކިހާ ނުބައި ކަމެއްކަން ހަމަނޭނގެނީ ބާވައޭ ހިތަށް އަރާ!! ﷲ އިންސާނާ ހައްދަވާފައި ވަނީ އެންމެ ފުރިހަމަ ސޫރާގާ!! ހެޔޮވިސްނުން ދެއްވާށި!! އެނބުރި އައިސް ފިލްމު ކުޅުން ހުއްޓާލާނެ ކަމަށް އުންމީދުކުރަން!! ތިޔަ އެޅި ބުރުގާ ދެން ނުބާލާނެ ކަމަށް ހީކުރަން!!!\nނޮވެމްބަރު 26, 2019 15:35\nދެއްކުން ކުންތެރިކަން ނޫންނަމަ މީޑިއާއަށް ނޭންގި ވެސް ދެވުނިސް 🤷👎\nނޮވެމްބަރު 26, 2019 15:36\nސާބަހޭ ރިޝްފާ. ބާއްޖަވެރު އުމްރާ އަކަށް އެދެން\nނޮވެމްބަރު 26, 2019 15:58\nއޭނާގެ އިތުރުން، ފިލްމީ ތަރި ޝީލާ ވެސް މިފަހަރު އުމްރާއަށްދޭ. ވަރަށް ގިނަ ބޭފުޅުން ދަނީކަމަށްވާނީ، ފިލްމީ އިންޑަސްޓްރީގެ. މަރުހަބާ ދާ ހުރިހާ ބޭކަނބަލުންނަނަށް.\nނޮވެމްބަރު 26, 2019 16:40\nނޮވެމްބަރު 26, 2019 17:18\nއިޚްލާސްތެރިކަން ހުންނަ މީހުން ސެލްފީ ނުނަގާނެ\nނޮވެމްބަރު 26, 2019 17:56\nވަރަށްވެސް އުފާވެރި ޙަބަރެއް! އުއްމީދު ކުރަނީ ތިގޮތުގައި ދެމިހުންނާނެ ކަމަށް!\nނޮވެމްބަރު 26, 2019 18:09\nމާތްﷲ ރިޝްފާގެ މިދަތުރަކީ ބާއްޖަވެރި، އަޅުކަމުގެ ސަވާބާއި ދަރުމަ އެންމެ ފުރިހަމަގޮތުގައި ލިބެނިވި ދަތުރެއްކަމުގައި ލައްވާށި. އާމީން . އަދި ކުރިމަގުގައިވެސް ހެޔޮކަންތައް ކުރުންމަތީ ދެމިހުރުމުގެ ހެޔޮތައުފީޤް ދެއްވާށިއެވެ. އާމީން\nނޮވެމްބަރު 26, 2019 19:25\nކޮންމެވެސްތުނބުއްޅާއެއްގެ އަވައިގަ ޖެހުނީދޯ\nނޮވެމްބަރު 26, 2019 19:30\nހަހަ... ބުރުގާއެޅީމާ ޖަހާވައްތަރު. އަމިއްލައަށް އަމިއްލަމީހާގެ އަގުވައްޓާލީތި. ޢަރަބިން އުޅޭހާގޮތަކަށް އުޅެންޖެހޭތަ\nނޮވެމްބަރު 26, 2019 20:39\nޑިސެމްބަރު 28, 2019 10:34\nމިއޮއް މީހެއް... ދެ ފަހަރު އެކައްޗެއް ނުކިޔާތި އޮޅިގެން ވެސް...\nނޮވެމްބަރު 26, 2019 20:35\nއުމުރާއިން އަންނަގޮތަށް ބުރުގާ އެއްލާލައިފާ އޮރިޔާން ނުވިއްޔާ ރަނގަޅު\nނޮވެމްބަރު 26, 2019 20:57\nއެހާ އެޙާ ހެއްނޫން\nނޮވެމްބަރު 26, 2019 22:01\nނޮވެމްބަރު 27, 2019 02:21\nލިޕްސްޓިކް ޖައްސައިގެެން ތިވަރަށް މޭކަޕް ކޮށްގެން ސެލްީ ނަގާފަ މީޑިއާ ތަކުން އިސްތިހާރު ނުކުރިނަމަ ސަޅިވީސް. މިހާރު ތީ ދައްކަން ކުރިކަމެއް ކަމަށް ބެލެވެނީ.\nނޮވެމްބަރު 27, 2019 10:00\nސަޕޯތަރުންގެ މަގުބޫލުކަން އިތުރު ކުރުމައްވުރެން ﷲ ގެ ދަރުމަޔާ ސަވާބައް އެދިގެން ކޮށްފިނަމަ ރަންގަޅު ހުރިހާކަމެއް ދެނެ ވޮޑިގެންވަނީ ﷲ\nނޮވެމްބަރު 27, 2019 11:08\nއަރާ މިސްކިތްތެރޭ އިނދެފާ ނިވާވޭ ދޮޅިއަޅާލައިގެން\nސަލާމް ދިނުމުން ވެޔޭ އޮރިޔާން ކިހާ ހެއްވާ އުސޫލެއްހޭ\nޑިސެމްބަރު 27, 2019 23:56\nމިމިިިިިހުން ހަޖަމް އެއްނުވަނެ


Midhiya mahu fathuruverikamah 12 insahtha kuri erumeh libunu\nވިޔަފާރި - ފަތުރުވެރިކަން\nމިދިޔަ މަހު ފަތުރުވެރިކަމަށް 12 އިންސައްތަ ކުރިއެރުމެއް ލިބުނު!\n2018 ވަނަ އަހަރުގެ އޭޕްރިލް މަހު ރާއްޖެއަށް 119,713 ފަތުރުވެރިން ޒިޔާރަތްކޮށްފައިޥޭ\nކ. މާލެ 22 މެއި 2018 | އަންގާރަ 16:05 1,637\n2018 ވަނަ އަހަރުގެ އޭޕްރިލް މަސް ނިމުނުއިރު ރާއްޖެއަށް ޒިޔާރަތް ކުރި ފަތުރުވެރިންގެ އަދަދު ވަނީ 2017 ވަނަ އަހަރުގެ އެ މުއްދަތާ އަޅާބަލާއިރު 12.7 އިންސައްތަ އިތުރުވެފައެވެ.\nޓޫރިޒަމް މިނިސްޓްރީން އަންގާރަ ދުވަހު ނެރުނު އިއުލާނެއްގައި ބުނެފައިވަނީ މޯލްޑިވްސް އިމިގްރޭޝަން އާއި އެ މިނިސްޓްރީގައި ރަޖިސްޓްރީ ކޮށްފައިވާ ޓުއަރިސްޓް ފެސިލިޓީތަކުން ލިބިފައިވާ މައުލޫމާތުގެ މައްޗަށް ބިނާކޮށް އެ މިނިސްޓްރީން ތައްޔާރުކޮށްފައިވާ ތަފާސް ހިސާބުތަކަށް ބަލާއިރު 2018 ވަނަ އަހަރުގެ އޭޕްރިލް މަހު ރާއްޖެއަށް 119,713 ފަތުރުވެރިން ޒިޔާރަތްކޮށް އޭޕްރިލް މަހު ޒިޔާރަތްކުރި ޖުމްލަ ފަތުރުވެރިންގެ އަދަދު 539,816 އަށް އަރާފައިވާ ކަމަށެވެ.\nއެންމެ ގިނަ ފަތުރުވެރިން ޒިޔާރަތްކޮށްފައިވަނީ 55.9 އިންސައްތަ ހިއްސާއާއެކު ޔޫރަޕްގެ ޤައުމުތަކުންނެވެ. ދެވަނަ އަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީ 35.7 އިންސައްތަ ހިއްސާއާއެކު އޭޝިއާ ޕެސިފިކް ސަރަހައްދުންނެވެ.\nވަކި ވަކި މާރކެޓްތަކަށް ބަލާއިރު 2018 ވަނަ އަހަރުގެ އޭޕްރިލް މަހުގެ ނިޔަލަށް ރާއްޖެއަށް އެންމެ ގިނަ ފަތުރުވެރިން ޒިޔާރަތްކޮށްފައިވާ 10 މާރކެޓަކީ ޗައިނާ، އިޓަލީވިލާތް، އިނގިރޭސިވިލާތް، ޖަރުމަންވިލާތް، ރަޝިއާ، ފަރަންސޭސިވިލާތް، އިންޑިއާ، ސްވިޒަރލޭންޑްގެ އިތުރުން ޔޫއެސްއޭ އަދި ޖަޕާނެވެ.\n2018 ވަނަ އަހަރުގެ އޭޕްރިލް މަހުގެ ނިޔަލަށް ރާއްޖޭގައި ފަތުރުވެރިން ބޭއްތިބުމަށް މިނިސްޓްރީ އޮފް ޓޫރިޒަމްގައި ރަޖިސްޓްރީ ކުރެވިފައިވަނީ 42,478 އެނދުގެ ތެރެއިން އެވްރެޖްކޮށް 41,076 އެނދު އޮޕަރޭޓް ކުރެވިފައިވާއިރު އެ މުއްދަތުގައި ރާއްޖޭގައި ފަތުރުވެރިން ހޭދަކޮށްފައިވާ ރޭގެ އަދަދު ވަނީ 14.6 އިންސައްތަ އިތުރުވެފައެވެ.


Segrt vaki kuree ekasheegenvaa vaguthugai: Bassam | Mihaaru\nއެފްއޭއެމްގެ ރައީސް ބައްސާމް ގައުމީ ޓީމުގެ ކޮމިޓީން ޕެރަޑައިސްގައި ބޭއްވި އިވެންޓުގެ ތެރެއިން.-- ފޮޓޯ: ނިޝާން އަލީ/ މިހާރު\n24 ޑިސެމްބަރ 2019 - 11:19 13 comments\nމިދިޔަ އަހަރުގެ މާޗް މަހު ގައުމީ ޓީމުގެ ކޯޗުކަމާ ދެ އަހަރުގެ އެއްބަސްވުމެއްގެ ދަށުން ހަވާލުވި ސެގާޓް މަގާމުން ވަކިވީ މި މަހު ކުރީކޮޅުގައި ނޭޕާލުގައި ކުރިއަށްދިޔަ ސައުތު އޭޝިއަން ގޭމްސްގެ ފުޓްބޯޅަ އިވެންޓުގައި ރާއްޖޭގެ ނަތީޖާތައް ދަށްވުމުންނެވެ.\nރަން މެޑަލަށް އަމާޒުކޮށްގެން ދިޔަ މި ފަހަރުގެ ގޭމްސްގެ ފުޓްބޯޅަ އިވެންޓުގައި ރާއްޖެ ކުޅުނު ހަތަރު މެޗުން ވެސް މޮޅެއް ނުލިބެ އެވެ. ބަންގްލަދޭޝް އާއި ސްރީލަންކާއާ އެއްވަރުވިއިރު، ބޫޓާނާއި ނޭޕާލް އަތުން ވީ ބައްޔެވެ. މީގެ ތެރެއިން ބޫޓާން އަތުންވީ ބައްޔަކީ ގިނަ ބަޔެއްގެ ނުރުހުން ސެގާޓަށް އަމާޒުވި އެއް ސަބަބެވެ. އެއީ މީގެ ކުރިން ސީނިއާ ލެވެލްގައި ގުނާ މި ފަދަ މުބާރާތެއްގައި ބޫޓާން އަތުން ރާއްޖެ ބަލިވެފައިނުވުމުންނެވެ.\nސެގާޓް ގައުމީ ކޯޗަކަށް ގެނައުމަށް ފަހު އެންމެ ފުރަތަމަ ހަވާލުކުރި ޓާގެޓަކީ މުސްތަގުބަލަށް ވަރުގަދަ ޓީމެއް ބިނާކުރުމުގެ މަސައްކަތެވެ. ބައްސާމް ވިދާޅުވީ މިދިޔަ އަހަރު އޮތް ސާފް ސުޒުކީ ކަޕް ކާމިޔާބު ކުރުން ލާޒިމެއް ނޫން ކަމަށް ބުނެފައި އޮއްވައި ޒުވާން ޓީމެއް ގޮވައިގެން އެ މުބާރާތް ކާމިޔާބުކުރި ކަމަށާއި ދެން އޭނާ އަށް ދިން އޭޝިއަން ކަޕަށް ކޮލިފައިކޮށްދިނުމުގެ ޓާގެޓުގެ ވެސް އުއްމީދު އެބައޮތް ކަމަށެވެ. އެކަމަކު ސައުތު އޭޝިއަން ގޭމްސް އަށް ދިން ރަން މެޑަލްގެ ޓާގެޓް ހާސިލްނުވުމުން ވަކިކުރަން ނިންމީ ކަމަށް ބައްސާމް ވިދާޅުވި އެވެ.\n"ސާފް (ސުޒުކީ ކަޕް) ކާމިޔާބުކުރި ރާއްޖޭގެ ޓީމަކީ ވެސް 23 އަހަރުން ދަށުގެ ޓީމެކޭ ބުންޏަސް ދޮގަކަށް ނުވާނެ. އެ ވަރުގެ ޓީމެއް ގޮވައިގެން ގޮސް މި ފަހަރުގެ ގޭމްސްގައި ރަން މެޑަލަށް ޓާގެޓްކޮށް އެކަންނުވީމަ ދެ ފަރާތް އެއްބަސްވެގެން ކޮންޓްރެކްޓް އުވާލީ،" އެފްއޭއެމްގެ ޓެކްނިކަލް ޑިރެކްޓަރުގެ މަގާމަށް އިންގްލެންޑްގެ ޖުޑާން އަލީ ހަމަޖެއްސުމަށް ކޮންޓްރެކްޓްގައި ސޮއިކުރި ނޫސްވެރިންގެ ބައްދަލުވުމުގައި ބައްސާމް ވިދާޅުވި އެވެ.\nމިދިޔަ އަހަރުގެ ސާފް ސުޒުކީ ކަޕް ކާމިޔާބީ އަށް ފަހު ސެގާޓް (ކ) އާއި ބައްސާމް ބައްދާލައިގެން. -- ފޮޓޯ: އިމޭޖަސް.އެމްވީ\nސެގާޓާ އެކު ހަދާފައިވާ އެއްބަސްވުން އަންނަ އަހަރު ހަމަވާން ކައިރިިވެފައި ވަނިކޮށް އޭނާ މަގާމުން ވަކިކުރަން ނިންމީ އެފްއޭއެމާއި އޭނާއާ ދެމެދު މަޝްވަރާކުރެވި ދެ ފަރާތުގެ މެދުގައި ހެދިފައި އޮތް ކޮންޓްރެކްޓް އުވާލުމަށް ފަހު އެވެ. ސެގާޓް ވަކިކުރީ އެކަން ކުރަންވީ މުއްދަތު ފާއިތުވި ފަހުން ކަމަށް ބުނެ، ގިނަ ބަޔަކު ވަނީ އެފްއޭއެމަށް ފާޑުކިޔައިފަ އެވެ. އެކަމަކު ބައްސާމް ވިދާޅުވީ ސެގާޓް ވަކިކުރީ އެކަން ކުރަން ޖެހޭ ވަގުތުގައި ކަމަށެވެ.\n"އަޅުގަނޑު ގަބޫލެއް ނުކުރަން ލަސްވެއްޖެކަމަށް. ކޯޗަށް ދިން ޓާގެޓްތަށް ކުރަމުން އައިސް ފައިނަލް ޓާގެޓްގައި މި ދިމާވި ހާސިލްނުވި. އެހެންވެ މި ބަދަލު މި ގެނައީ. އަޅުގަނޑުމެން ދެކޭ ގޮތާއި ޖެނެރަލް ޕަބްލިކް ދެކޭގޮތް ތަފާތު ވެދާނެ. އަޅުގަނޑުމެން މި ތަނަށް އައިސް މިކުރަނީ ޑިވެލޮޕްމަންޓް މަސައްކަތް. މިއީ މީގެ 10 ނޫނީ 15 އަހަރު ކުރިން ހަގީގަތުގައި ކުރަން ޖެހޭ މަސައްކަތް. އެކަން އޭރު ނުކޮށް ހުރީމަ މިހާރު ކުރަން މި ޖެހެނީ،" ބައްސާމް ވިދާޅުވި އެވެ.\nސެގާޓްގެ ކޯޗުކަމުގައި މި އަހަރު ރާއްޖޭގެ 23 އަހަރުން ދަށުގެ ޓީމު ވަނީ އޭޝިއާގެ 23 އަހަރުން ދަށުގެ މުބާރާތުގެ ކޮލިފިކޭޝަންގެ އިތުރުން އިންޑިއަން އޯޝަން އައިލެންޑް ގޭމްސް (އައިއޯއައިޖީ) އާއި ވޯލްޑް ކަޕް/ އޭޝިއަން ކަޕް ޖޮއިންޓް ކޮލިފައިންގެ މެޗުތަކާއި އޭގެ އިތުރުން ސައުތު އޭޝިއަން ގޭމްސްގައި ޖުމްލަ 15 މެޗު ކުޅެފަ އެވެ. އޭގެ ތެރެއިން މޮޅުވީ ކޮލިފައިންގައި ގުއާމާ ދެކޮޅަށް ކުޅުނު ދެ މެޗުންނެވެ. އެގާރަ މެޗުން ބަލިވިއިރު އަނެއް ދެ މެޗު ނިމުނީ އެއްވަރުވެގެންނެވެ.\nއަފްގާނިސްތާނަށް ކުރިން އިރުޝާދުދިން ސެގާޓަކީ ފަހަކަށް އައިސް ގައުމީ ޓީމާ ހަވާލުވި އެންމެ މައްސަލަ ބޮޑު ކޯޗެވެ. ރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގް (ދަގަނޑޭ) އަށް ގައުމީ ޓީމުން ފުރުސަތު ގެއްލުވާލުމުން އޭނާއާ މެދު އެތައް ބަޔަކު ނުރުހުންވި އެވެ. އަދި ދަގަނޑޭގެ އިތުރުން ސީނިއާ އެހެން ކުޅުންތެރިންނާ ބެހޭގޮތުން ނޫސްވެރިންގެ ބައްދަލުވުންތަކުގައި އެކި ފަހަރު އެކި ގޮތަށް ވާހަކަ ދައްކާފައިވާތީ ފުޓްބޯޅައިގެ އެކި ފަރާތްތަކުން އޭނާއާ މެދު ހިތްހަމަނުޖެހުނެވެ.\nގައުމީ ޓީމަށް ދެން އެންމެ އަވަހަށް އޮންނާނީ ވޯލްޑް ކަޕް/ އޭޝިއަން ކަޕް ޖޮއިންޓް ކޮލިފައިންފައި އަންނަ އަހަރު މާޗް 26 ވަނަ ދުވަހު ރަށުންބޭރުގައި ޗައިނާއާ ދެކޮޅަށް ކުޅޭ މެޗެވެ.


PPM aai PNC gai hiyhama nujehun thakeh nei, mithibee Yamin aa eku: PPM/PNC | Mihaaru\nޕީއެންސީގެ ވަގުތީ ރައީސް އަބްދުއްރަހީމް: ޕީޕީއެމާއި ޕީއެންސީއާ ދެމެދު މައްސަލައެއް ނެތް ކަމަށް ވިދާޅުވި --ފޮޓޯ/މިހާރު\nދެ ޕާޓީގައި ހިތްހަމަނުޖެހުންތަކެއް ނެތް، ތިބީ ޔާމީނާ އެކު: ޕީޕީއެމް/ޕީއެންސީ\n23 އެޕްރީލް 2019 - 18:33 31 comments\nޕީޕީއެމާއި ޕީއެންސީ ގުޅިގެން މިއަދު ބޭއްވި ނޫސްވެރިންގެ ބައްދަލުވުމެއްގައި ޕީއެންސީގެ ވަގުތީ ރައީސް އަދި ރައްޔިތުންގެ މަޖިލީހުގެ ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ވިދާޅުވީ ދެ ޕާޓީއެއްގެ ނުވަތަ ދެ ބައެއްގެ ދެމެދުގައި ވިސްނުމުގެ ތަފާތުތަކެއް ހުރެދާނެ ކަމަށާއި އެކަމަކު އެ ދެ ޕާޓީގެ ފިކުރަކީ އަބަދުވެސް އެއް ފިކުރެއް ކަމަށާއި އޮތީ އެއް އަމާޒެއް ކަމަށެވެ. އެ ދެ ޕާޓީގެ ލީޑާޝިޕް މިހާރު ވެސް އޮތީ ޔާމީނާ އެކު ކަމަށާއި އެމަނިކުފާނުގެ މަޝްވަރާތައް އެ ދެ ޕާޓީން މިހާރު ވެސް ހޯއްދަވަމުންދާ ކަމަށް އަބްދުއްރަހީމް ވިދާޅުވި އެވެ.\n"އަޅުގަނޑުމެން އިއްޔެ ވެސް ގާތްގަނޑަކަށް ދޮޅު ގަޑިއެއްހާއިރު ދެ ޕާޓީގެ އިސްވެރިންނާ އެކީގައި ރައީސް ޔާމީން ބައްދަލު ކުރައްވައި، ދެ ޕާޓީ ވެސް ހިންގެވުމުގައި އެމަނިކުފާނަށް ފެނިވަޑައިގަންނަވާ ލަފަ އާއި އިރުޝާދު އަޅުގަނޑުމެންނަށް ދެއްވި. އެހެންވީމަ އެއްވެސް ކަހަލަ ހިތްހަމަނުޖެހުމެއް އަޅުގަނޑުމެންގެ ތެރެއަކު ނެތް،" އަބްދުއްރަހީމް ވިދާޅުވި އެވެ.\nއޭނާ ވިދާޅުވީ ޕީއެންސީ އުފެދުނީ ވެސް އަދި އެ ޕާޓީ މިއަދާ ހަމައަށް ދެމި އޮންނަނީ ވެސް ޔާމީން އެގޮތަށް ބޭނުންފުޅުވާތީ ކަމަށާއި އެ ދެ ޕާޓީން ވެސް ބޭނުންވަނީ ޒިންމާދާރު އިދިކޮޅު ފަރާތްތަކެއްގެ ގޮތުގައި ތިބެން ކަމަށެވެ. ދެ ޕާޓީއެއް އުފެއްދީ ސަރުކާރު ޖަވާބުދާރީ ކުރުވުމުގައި ކޯލިޝަނެއްގެ ގޮތުގައި ދެ ޕާޓީއެއް އޮތުން މުހިންމު ވާތީ ކަމަށް ވެސް އޭނާ ވިދާޅުވި އެވެ.\n"އޭގެ މާނައަކީ އަޅުގަނޑުމެން ޕީއެންސީން ޕީއެންސީ ވަރުގަދަ ކުރަން މަސައްކަތް ނުކުރާނެ ވާހަކައެއް ނޫން. ޕީޕީއެމުން ޕީޕީއެމް ވަރުގަދަ ކުރަން މަސައްކަތް ނުކުރާނެ ވާހަކައެއް ނޫން. އެކީގައޭ މިދަންނަވަނީ އެއް ފިކުރެއްގައި ވީމަ އެއް ބަޔަކު އަނެއް ބަޔަކަށް ތަޖްރިބާ ހިއްސާ ކުރަމުން މަޝްވަރާ ކުރަމުން އަޅުގަނޑުމެން ކުރިއަށް ގެންދާނީ. އަޅުގަނޑުމެން ދެ ޕާޓީ ޖައްސަން ބަޔަކު މަސައްކަތް ކުރިޔަސް އެކަމެއް ނުވާނެ،" އަބްދުއްރަހީމް ވިދާޅުވި އެވެ.\nޕީޕީއެމް ޕާލިމެންޓްރީ ގްރޫޕްގެ ލީޑަރު އަހުމަދު ނިހާން އެ ޕާޓީގެ ލީޑާޝިޕްގެ އިސްތިއުފާ ގޮވާލައްވައި، ޕީއެންސީއާ ގުޅިވަޑައިގަތް ގަތުމާ ގުޅޭގޮތުން އަބްދުއްރަހީމް ވިދާޅުވީ ނިހާނާއި ޕީޕީއެމްއާ ދެމެދު އެއްވެސް މައްސަލައެއް ނެތް ކަމަށާއި ނިހާން ބޭނުންފުޅުވީ ހަމައެކަނި އާ ލީޑާޝިޕަކަށް ޖާގަ ދިނުމަށް ކަމަށެވެ. ނިހާން ޕީއެންސީއާ ގުޅިވަޑައިގަތީ ނިހާނަށް އެ ޕާޓީން ދައުވަތު ދެއްވުމުން ކަމަށް އަބްދުއްރަހީމް ވިދާޅުވި އެވެ.\n"އަޅުގަނޑުމެން ބޭނުންވީ ނިހާން ކަހަލަ ވަރުގަދަ ބޭފުޅަކު އަޅުގަނޑުމެންގެ ޕާޓީގައި އިސް ސަފުން ވެސް ފެންނަން. އެހެންވީމަ އަޅުގަނޑުމެން ނިހާނަށް ދައުވަތު ދިނީ އަޅުގަނޑުމެންނާ އެކު ކުރިއަށް ވަޑައިގަންނަވާށޭ މިއީ ހަމަ އެއް ފިކުރެއް ނޫން ހެއްޔޭ. އެހެންވީމަ އަޅުގަނޑުމެންގެ ދައުވަތު ގަބޫލު ކުރައްވައި، ނިހާން ޕީއެންސީއާ ގުޅިވަޑައިގަތީ،" އަބްދުއްރަހީމް ވިދާޅުވި އެވެ.\nޕީޕީއެމްގެ ނައިބު ރައީސް ކަމަށް ދާދިފަހުން އައްޔަން ކުރެއްވި ނައިފަރު ދާއިރާގެ މެމްބަރު އަހުމަދު ޝިޔާމް ނޫސްވެރިންގެ ބައްދަލުވުމުގައި ވިދާޅުވީ ޕީޕީއެމްގެ ލީޑާޝިޕަށް ނިހާން ފާޑު ވިދާޅުވެފައި ވަނިކޮށް އެ ޕާޓީގެ އިސް މަގާމުތަކަކަށް ބޭފުޅުން އައްޔަންވުމަކީ އިއްތިފާގެއް ކަމަށެވެ. ނިހާން ސޯޝަލް މީޑިއާގައި ފާޅު ކުރެއްވީ އޭނާގެ އަމިއްލަ ޚިޔާލެއް ކަމަށާއި އޭނާގެ ޚިދުމަތް މިހާރު ވެސް ޕާޓީއަށް ލިބެމުންދާ ކަމަށް ޝިޔާމް ވިދާޅުވި އެވެ.\n"މިހާރު ވެސް، ޕީޕީއެމަށް އަޅުގަނޑު މިދަންނަވަނީ ޚިދުމަތްތަކެއް ކުރައްވަމުން ގެންދަވާ ބޭފުޅެއް ނިހާންއަކީ" ޝިޔާމް ވިދާޅުވި އެވެ.\nޕީއެންސީއަކީ ވެސް ޔާމީންގެ ލަފައާ އެކު އުފެއްދި ޕާޓީއެއް ކަން ފާހަގަ ކުރައްވައި، ޝިޔާމް ވިދާޅުވީ ދެ ޕާޓީގެ ވެސް އޮތީ އެއް އަމާޒެއް ކަމަށާއި އެ ދެ ޕާޓީ ވެސް އޮތީ ޔާމީންގެ ފިކުރާ އެއްގޮތަށް މަސައްކަތް ކުރަން ކަމަށެވެ.\nއަބްދުއްރަހީމް ވިދާޅުވީ ނިމިދިޔަ މަޖިލިސްގެ އިންތިޚާބުން ޕީޕީއެމް އާއި ޕީއެންސީއަށް ލިބުނު ނާކާމިޔާބީއަކީ ލީޑާޝިޕް ފެއިލްވުން ކަމަށް ބުނެވޭނެ ސަބަބެއް ނޫން ކަމަށާއި އިންތިޚާބުތަކުން ބަލިވުމަކީ ރާއްޖޭގައި އާ ކަމެއް ނޫން ކަމަށެވެ. މީގެކުރިން އެމްޑީޕީގެ ވެރިކަމުގައި ވެސް ދެ އިންތިޚާބަކުން އެމްޑީޕީން ބަލިވި ކަމަށާއި އޭރު ވެސް އޮތީ އެއް ލީޑާޝިޕެއް ކަން އޭނާ ފާހަގަ ކުރައްވައި، އަބްދުއްރަހީމް ވިދާޅުވީ އާ ހިތްވަރާ އެކު ނިކުމެވޭނެ ފެންވަރު އެ ދެ ޕާޓީގެ ކިބައިގައި އެބަހުރި ކަމަށެވެ.\n"އަޅުގަނޑުމެންނަކީ ސިޔާސީ މީހުން. ސިޔާސީ މީހުން ކޮންމެ ކަމަކަށް ނުކުންނައިރު ވެސް އެ މީހުންނަށް އެނގެންވާނެ އޮންނާނީ ދެ ގޮތެއް ކަން. އިންތިޚާބެއްގައި ވާދަ ކުރާއިރު އޮންނާނީ ބަލިވުމާއި މޮޅުވުމާ. ބަލިވާ ކޮންމެ ފަހަރަކު ގެއަށް ވަދެ ރަޖާލާން ޖެހޭ ކަަމަށް ވަންޏާ ނުކުންނާނެ ކަމެއް ނެތް އިންތިޚާބަކަށް،" އަބްދުއްރަހީމް ވިދާޅުވި އެވެ.\nއޭނާ ވިދާޅުވި ގޮތުގައި އިދިކޮޅު ފަރާތްތަކަށް މަޖިލިސް އިންތިޚާބު ކާމިޔާބު ނުކުރެވުނީ ސަރުކާރުން ފޯރުވި ނުފޫޒުތަކާއި އިންތިޚާބުގައި އިންސާފުވެރިކަން ނެތުމުންނެވެ. އެގޮތުން ދައުލަތުގެ މުދާ ކެމްޕެއިންގެ ތެރޭގައި ބޭނުން ކުރުމާއި މުވައްޒަފުން ވަޒީފާ ބަދަލު ކުރުން ފަދަ ކަންކަން ކޮށްފައިވާ ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ޕީޕީއެމް ކުރީގެ މެމްބަރު އަހުމަދު ނިހާން ރައީސް އަބްދުﷲ ޔާމީން މެމްބަރު އަހުމަދު ޝިޔާމް (ނައިފަރު) ރައްޔިތުންގެ މަޖިލީހުގެ އިންތިޚާބު 2019 ޕީޕީއެމް/ޕީއެންސީ އިއްތިހާދު\nމަޖިލީހުގެ ރައީސަކަށް، ޕީއެންސީން ތާއީދުކުރަނީ އަފީފަށް


China gai thibi dhivehin hiley anburaa Raajje ah gennanee\nޗައިނާގައި ތިބި ދިވެހިން އަނބުރާ ރާއްޖެއަށް ހިލޭ ގެންނަނީ\nޗައިނާގައި ދިރިއުޅެމުންދާ ދިވެހިންނަށް އަނބުރާ ދިވެހިރާއްޖެއަށް ހިލޭ އައުމުގެ ފުރުސަތު ފަހިކޮށްދޭން ސަރުކާރުން ނިންމައިިފިއެވެ.\nފޮރިން މިނިސްޓަރ އަބްދުﷲ ޝާހިދު ކުރެއްވި ޓްވީޓެއްގައި ވިދާޅުވީ ދިވެހިރާއްޖޭގެ ގައުމީ އެއާލައިން ކަމުގައިވާ މޯލްޑިވިއަންއިން ދަތުރުކުރާ ޗައިނާގެ ފަސް މަންޒިލަކުން ދިވެހިންނަށް އަނބުރާ ރާއްޖެއަށް އާދެވޭނެ ގޮތް ފަހިކޮށްދޭން ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ނިންމަވާފައިވާ ކަމަށެވެ.\nމި ފަސް މަންޒިލަކީ ޗޮންގިންގ، ޗެންގްޑޫ، ހަންޒޫ، ނަންޖިންގ އަދި ޝިއާނެވެ. މި ތަންތަނުން ފުރައިގެން ރާއްޖެއަށް އަނބުރާ އަންނަން ބޭނުންވާ ދިވެހިން ޗައިނާގައި ހުންނަ ދިވެހިރާއްޖޭގެ އެމްބަސީއަށް ގުޅުމަށް މިނިސްޓަރ ޝާހިދު ވަނީ އެދިވަޑައިގެންފައެވެ.\nމިކަމާއި ގުޅިގެން ވޮއިސްއިން ކުރި ސުވާލަކަށް ޖަވާބުދެއްވަމުން ޗައިނާގައި ހުންނަވާ ދިވެހިރާއްޖޭގެ ސަފީރު އައިޝަތު އަޒީމާ ވިދާޅުވީ ކޮރޯނާ ވައިރަހާއި ގުޅިގެން ކަަރަންޓީން ކުރެވިފައިވާ ވޫހާން ސިޓީގައި ތިބި ދިވެހިން ރާއްޖެއަށް ގެނެވޭނެ ދުވަހެއް ނޭނގޭ ކަމަށާއި، ނަމަވެސް އެކަމާއި ގުޅޭގޮތުން ޗައިނާގެ ސަރުކާރާއި ވާާހަކަދައްކަމުން ގެންދާ ކަމަށެވެ.\nއަދި އެހެން ސަރަހައްދުތަކުގައި އުޅޭ ދިވެހިން އަމިއްލައަށްވެސް ރާއްޖެ އައުމަށް ދަތުރު ފަށާފައިވާކަމުގެ މައުލޫމާތު ލިބިފައިވާކަަމަށް އެކަމަނާ ވިދާޅުވިއެވެ.\nކޮރޯނާ ވައިރަސް ޖެހުނު މީހެއްގެ ބަލި ރަނގަޅުވެއްޖެ 12months ago\nކޮރޯނާ ވައިރަހާއި ގުޅިގެން ވޫހާންގައި އާ ހޮސްޕިޓަލެއް ދިހަ ދުވަހުގެ ތެރޭގައި ގާއިމްކުރަނީ02 months ago\nވޫހާންގައި ތިބި ދިވެހިން ބޭރަށް ގެންދިއުމާއި މެދު މަޝްވަރާކޮށްފި02 months ago\nޗައިނާ އާއެކު މިއަހަރު ގިނަ މަސައްކަތްތަކެއް ކުރެވޭނެ: ޝާހިދު02 months ago\nޗައިނާ ސަފީރުގެ ވަރުގަދަ ރައްދެއް ރައީސް ނަޝީދަށް!03 months ago\nއައްޑޫގެ ކަރަންޓްގެ މައްސަލަ ހައްލުކުރުމަށް 570 މިލިޔަން ރުފިޔާގެ މަޝްރޫއުއެއް!05 months ago\nވަޒީފާއިން ވަކިކުރާ ފަރާތްތަކަށް3މަހުގެ އެލަވަންސެއްދެނީ!01 minute ago\n12 ބިލިޔަން ރުފިޔާއިން ބަޖެޓް ދަރަނިވެރިވާނެކަމަަށް ލަފާކުރެވޭ: އަމީރު057 minutes ago


3 rashegge football dhandugai sub base elhumah soe koffi - vNews.mv\nފޮޓޯ؛- ޔޫތް މިނިސްޓްރީ\nތިން ރަށެއްގެ ފުޓުބޯޅަ ދަނޑުގައި ސަބްބޭސް އެޅުމަށް ސޮއެކޮށްފި\nއައްފާން މުހައްމަދު 06 April 2021, 17:24\nމިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓްގެ ފަރާތުން ރާއްޖޭގެ އެކިކަންކޮޅުތަކުގައި ގާއިމްކުރަމުންދާ ފުޓްބޯޅަ ދަނޑުތަކުގެ ތެރެއިން ތިން ރަށެއްގެ ދަނޑުތަކުގެ ސަބް ބޭސް މަސައްކަތްކުރުމަށް ކޮންޓްރެކްޓްގައި ސޮއިކޮށްފިއެވެ.\nއެގޮތުން ލ. މާމެންދޫ ފުޓްބޯޅަ ދަނޑުގެ ސަބް ބޭސްގެ މަސައްކަތްކުރުމަށް ހަވާލުކޮށްފައިވަނީ ނެކްސްޓަރ މޯލްޑިވްސް ޕްރައިވެޓް ލިމިޓެޑާއެވެ. މި މަސައްކަތް އެ ކުންފުންޏާއި ހަވާލުކޮށްފައިވަނީ ސައިޓް ހަވާލުކުރާތާ 28 ދުވަހުގެ ތެރޭގައި މަސައްކަތް ފަށާ، 28 ދުވަހުގެ ތެރޭގައި މަސައްކަތް ނިންމާ ގޮތަށެވެ. މި މަސައްކަތް އެ ކުންފުންޏާއި ހަވާލުކޮށްފައިވަނީ 2،126،703 ރުފިޔާއަށެވެ.\nއަދި ސ. މަރަދޫ ފުޓްބޯޅަ ދަނޑުގެ ސަބް ބޭސް ތައްޔާރުކުރުމުގެ މަސައްކަތް ސައިޓް ހަވާލުކުރާތާ 28 ދުވަހުގެ ތެރޭގައި ފަށާ، 29 ދުވަހުގެ ތެރޭގައި ނިންމާ ގޮތަށް ހަވާލުކޮށްފައިވަނީ އާރުޖީ އިންޓަނޭޝަނަލް ޕްރައިވެޓް ލިމިޓެޑާއެވެ. މި މަސައްކަތް އެ ކުންފުންޏާއި ހަވާލުކޮށްފައިވަނީ 2،088،461 ރުފިޔާއަށެވެ.\nމީގެއިތުރުން ފުވައްމުލައް ސިޓީ ދޫނޑިގަން އަވަށު ފުޓްބޯޅަ ދަނޑުގެ ސަބް ބޭސް ތައްޔާރުކުރުމުގެ މަސައްކަތް، ސައިޓް ހަވާލުކުރާތާ 28 ދުވަހުގެ ތެރޭގައި ފަށާ، 60 ދުވަހުގެ ތެރޭގައި ނިންމާ ގޮތަށް ހަވާލުކޮށްފައިވަނީ އާރުޖީ އިންޓަނޭޝަނަލް ޕްރައިވެޓް ލިމިޓެޑާއެވެ. މި މަސައްކަތް އެ ކުންފުންޏާއި ހަވާލުކޮށްފައިވަނީ 2،305،619 ރުފިޔާއަށެވެ.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ ރިޔާސީ ވައުދުފުޅުގެ ތެރޭގައި ރާއްޖޭގެ 100 ރަށެއްގައި ފެންވަރު ރަނގަޅު ފުޓްބޯޅަ ދަނޑު އެޅުން ހިމެނޭއިރު، މިހާތަނަށް މި ސަރުކާރުން ވަނީ އަށް ރަށެއްގެ ފުޓްބޯޅަ ދަނޑުތަކުގައި ވަނީ ޓާފް އަޅާފައެވެ. އަދި މިހާތަނަށް 40 ށްވުރެ ގިނަ ރަށުގެ ފުޓްބޯޅަ ދަނޑުތަކުގެ މަސައްކަތް ވަނީ އެކި ކުންފުނިތަކާ ހަވާލުކޮށްފައެވެ.\nއެފްއޭއެމް މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް ކުޅިވަރު


SunOnline: Pakistan akee America in gengulhey kulee baeh noon: Imran khan\nޕާކިސްތާނަކީ އެމެރިކާއިން ގެންގުޅޭ ކުލީ ބައެއް ނޫން: އިމްރާން ޚާން\nމުހައްމަދު އައުޒަމް 07 Dec 2018, 17:46\nޕާކިސްތާނުގެ ބޮޑުވަޒީރު އިމްރާން ޚާން -- ފޮޓޯ: ރޮއިޓާސް\nޕާކިސްތާނަކީ އެމެރިކާއިން ބުނާހާ ގޮތެއް ހަދާނެ ކުލީބައެއްގެ ގޮތުގައި ދެކިގެން ނުވާނެކަމަށް ޕާކިސްތާނުގެ ބޮޑުވަޒީރު އިމްރާން ޚާން ވިދާޅުވެއްޖެއެވެ.\nވޮޝިންޓަން ޕޯސްޓަށް ދެއްވި އިންޓަވިއުއެއްގައި އިމްރާން ޚާން ވިދާޅުވީ އެމެެރިކާއާ ގުޅުން ބާއްވާން ބޭނުންވާ ކަމަށެވެ.\n" އެމެރިކާ ކަހަލަ ދުނިޔޭގެ ވަރުގަދަ ބާރަކާއެކު ގުޅުން ބާއްވަން ބޭނުންނުވާނީ ކާކު؟ އެހެން ނަމަވެސް އަޅުގަނޑު ބޭނުމެއް ނޫން ޕާކިސްތާނަކީ އެމެރިކާއިން ކުއްޔަށް ހިފައިގެން ގެންގުޅޭ ބަޑިއެއްހެން އެ ގުޅުން އޮންނާކަން. އެެމެރިކާގެ މަސްލަހަތު ހިފެހެއްޓުމަށް ޕާކިސްތާނުން ހަނގުރާމަ ކުރުމަކީ އަޅުގަނޑުމެންގެ އެތައް ބަޔަކު މަރުވެ މުޅި "ގަބީލާ" ސަރަހައްދަށްވެސް އޭގެ އަސަރު ފޯރާ ކަމެއް. ހުދު އަޅުގަނޑުމެންނަށްވެސް ހުރި ލަދެއް އެއީ." އިމްރާން ވިދާޅުވިއެވެ.\nޓެރެރިޒަމްއާ ދެކޮޅަށް އެެމެރިކާއިން އަފްގާނިސްތާނުގައި ކުރަމުންގެންދާ ހަނގުރާމައިގައި ޕާކިސްތާނަކީ އެމެރިކާގެ ބައިވެރިއެކެވެ. އެހެން ނަމަވެސް އެ ހަނގުރާމައާ ޕާކިސްތާނުގެ އާންމުން ވަރަށް ބޮޑަށް ދެކޮޅެެވެ. އަދި އެ ހަނގުރާމައާ ގުޅިގެން ތޯލިބާން ޖަމާއަތް ފަދަ ހަރުކަށި ޖަމާއަތްތަކުން ބަދަލުހިފުމުގެ ގޮތުން ޕާކިސްތާނުގެ ސިފައިންނަަށާއި އަދި އާންމުންނަށް ވަރަށް ގިނަ ހަމަލާތަކެއް ވަނީ ދީފައެވެ.\nއެމެރިކާގެ ރައީސް ޑޮނަލްޑް ޓްރަމްޕް ވެރިކަމަށް ވަޑައިގަތުމަށް ފަހު ވަނީ ޕާކިސްތާނުން ޓެރެރިޒަމާ ދެކޮޅަށް އެއްބާރުލުން ނުދޭ ކަމަށްބުނެ އެގައުމަށް ދެމުން އައި ބިލިއަން ޑޮލަރުގެ އެހީތައްވެސް ހުއްޓާލައިފައެވެ. އަދި ދާދި ފަހުން ޓްރަމްޕް ވަނީ ޓުވިޓާގަައިވެސް ޕާކިސްތާނާ ދެކޮޅަށް ވަރުގަދަ ބަހުގެ ހަމަލާތަކެއް ދީފައެެވެ.\nއިމްރާން ހާން ވިދާޅުވީ ޗައިނާއާ ޕާކިސްތާނާ ދެމެދުވެސް ވިޔަފާރިއާ އަދި އެހެނިހެން ރޮނގުތަކުން ރަނގަޅު ގުޅުމެއް އޮންނަ ކަމަށާއި އަދި އެމެރިކާއާވެސް ބޭނުންވަނީ އެފަދަ ގުޅުމެއް ބާއްވަން ކަމަށެވެ.\nޓެރަރިސްޓުންނަށް އަމާޒުކޮށް ކަމަށް ބުނެ އެމެރިކާއިން ޕާކިސްތާނުގެ އެންމެ އެތެރެއަށް ދެމުންގެންދާ ޑްރޯން ހަމަލާތަކާ ދެކޮޅަށްވެސް އިމްރާންވަނީ ވާހަަކަ ދައްކަވައިފައެވެ.\n" ކާކު ހުއްދަ ދޭނީ އެންމެ ޓެރަރިސްޓަކު މަރަން ޑްރޯން ހަމަލާ ދީފައި 10 ރައްޓެހިން މަރާފައި އަދި އެތަކެއް އަވައްޓެރިންނެއް މަރަން. ދުނިޔޭގެ އެއްވެސް ގައުމެއްގެ ރަހުމަތްތެރި ގައުމަކުން އެ ގައުމަކަށް ބޮން އަޅާނެތަ؟" އިމްރާން ޚާން ވިދާޅުވިއެވެ.\nޕާކިސްތާނުގެ ލަގްޒަރީ ހޮޓަލެއްގައި3މީހަކު މަރާލައިފި\nލާހޯރުގައި ބޮމުގެ ހަމަލާއެއްދީ، ފަސް މީހުން މަރާލައިފި\n90 މީހުންނަށް އެޗްއައިވީ ޖެއްސި ޑޮކްޓަރު ހައްޔަރުކޮށްފި


Feydhoo Sports Balikoh Beyrumathin Addu Football Championship Kaamiyaabu Koffi - Vaguthu\nފޭދޫ ސްޕޯޓްސް ބަލިކޮށް ބޭރުމަތިން އައްޑޫ ފުޓްބޯޅަ ޗެމްޕިއަންޝިޕް ކާމިޔާބުކޮށްފި\nފޭދޫ ސްޕޯޓްސް ބަލިކޮށް "އައްޑޫ ފުޓްބޯލް ޗެމްޕިއަންޝިޕް"ގެ ތަށި ބޭރުމަތި ފުޓްބޯޅަ ކްލަބުން އުފުލާލައިފި އެވެ.\nއައްޑޫ ސިޓީ ކައުންސިލުން އިންތިޒާމްކޮށްގެން އެ ސިޓީގައި ބޭއްވި މި މުބާރާތުގެ ޗެމްޕިއަންކަން ބޭރުމަތި ހޯދީ ފައިނަލް މެޗުގައި ފޭދޫ ސްޕޯޓްސްގެ މައްޗަށް 6-1 އިން ކުރިހޯދައިގެންނެވެ.\nއައްޑޫ ފުޓްބޯޅަ ދަނޑުގައި އިއްޔެ ހަވީރު ކުޅުނު ފައިނަލް މެޗުގައި ފުރަތަމަ ލަނޑު ޖަހައި ކުރިހޯދީ ވެސް ބޭރުމަތިންނެވެ. ފުރަތަމަ ހާފު ނިމެން ހަތަރު ވަރަކަށް މިނެޓަށް ވެފައި ވަނިކޮށް މި ލަނޑު އެ ޓީމަށް ކާމިޔާބުކޮށްދިނީ މެޗުގައި މޮޅުމެއް ދެއްކި މިރާހު މުހައްމަދު އެވެ. ފޭދޫ ސްޕޯޓްސް އިން މެޗުގެ ނަތީޖާ ހަމަހަމަ ކުރީ 61 ވަނަ މިނެޓުގައި ލިބުނު ހިލޭޖެހުމަކުން އަލީ ލިރުއާމް (ލިރޯ) އެވެ.\nލިރޯގެ ހިތްގައިމު ލަނޑުން ފޭދޫ ސްޕޯޓްސް އަށް އުއްމީދު އާވި ނަމަވެސް އޭގެ އިރުކޮޅެއް ފަހުން އިބްރާހިމް ސިރާޖު ވަނީ ބޭރުމައްޗަށް މެޗުގައި ދެ ވަނަ ފަހަރަށް ލީޑު ނަގައިދީފަ އެވެ. ބޭރުމަތިން ލީޑު ފުޅާކުރީ މެޗުގެ 79 ވަނަ މިނެޓްގައި ހަސަން ރާއިފް އަހުމަދު (ހަންނަ) ޖެހި ލަނޑުންނެވެ. އޭގެ ފަހުން ކައިރި ކައިރީގައި ދެ ލަނޑު ޖަހައި ބޭރުމަތި ޓީމުގެ މިރާހު ވަނީ އޭނާގެ ހެޓްރިކް ފުރިހަމަކޮށްފައެވެ.\nމެޗުގެ އިތުރު ވަގުތުގެ ދެ ވަނަ މިނެޓުގައި ލިރޯ ފޭދޫ ސްޕޯޓްސް އަށް ފަރަގު ކުޑަކޮށް ދިން ނަމަވެސް އޭގެ މިނެޓެއް ފަހުން މުހައްމަދު މަމްނޫން ވަނީ ބޭރުމަތި ޓީމުގެ ހަ ވަނަ ލަނޑު ކާމިޔާބުކޮށްފަ އެވެ. ފައިނަލް މެޗުގެ މޮޅު ކުޅުންތެރިއާގެ މަގާމް ހޯދީ ބޭރުމަތި ޓީމުގެ މިރާހު އެވެ.\nއެންމެ މޮޅު ކޯޗަކަށް ހޮވުނީ ބޭރުމަތި ޓީމުގެ ކޯޗު އަހުމަދު ނަސީމްއެވެ. މުބާރާތުގެ އެންމެ މޮޅު ކުޅުންތެރިއާގެ މަގާމް ހޯދީ ބޭރުމަތި ޓީމުގެ ހާޒިމް ފައުޒީ އެވެ.\nމުބާރާތުގެ އެންމެ މޮޅު ކީޕަރަކަށް ބޭރުމަތި ޓީމުގެ ކީޕަރު އަލީ ނާއިމް ހޮވުނު އިރު، އެންމެ މޮޅު ޑިފެންޑަރަކަށް ހޮވުނީ ހަމަ އެ ޓީމުގެ މުހައްމަދު ސާޖިދެވެ. އެންމެ މޮޅު މިޑްފީލްޑަރަކަށް ފޭދޫ ސްޕޯޓްސްގެ އަލީ ނާފިއު ހޮވުނުއިރު ފެއާ ޕްލޭ ކުޅުންތެރިއާގެ މަގާމު ހޯދީ ފޭދޫ ސްޕޯޓްސްގެ ކެޕްޓަން އަދި ގައުމީ ފުޓްބޯޅަ ޓީމުގެ ކުރީގެ ކުޅުންތެރިއާ އަހުމަދު ސައީދު (އަންމަޓީ) އެވެ. ފެއާ ޕްލޭ ޓީމަކަށް ހޮވުނީ ބޭރުމަތި އެވެ.\nމުބާރާތުގެ އެންމެ މޮޅު ފޯވަޑްގެ މަގާމާއި އެންމެ ގިނަ ލަނޑު ޖެހި ކުޅުންތެރިއާގެ މަގާމް ހޯދީ ފޭދޫ ސްޕޯޓްސްގެ އަލީ ލިރުއާމް (ލިރޯ) އެވެ. ލިރޯ ވަނީ މި މުބާރާތުގައި މުޅިއެކު9ލަނޑު ކާމިޔާބުކޮށްފައެވެ. 20 އަހަރުން ދަށުގެ އެންމެ މޮޅު ދެ ކުޅުންތެރިންނަށް ހޮވިފައިވަނީ ފޭދޫ ސްޕޯޓްސްގެ ސަޔަމް ސައީދުގެ އިތުރުން ގޯދިއްޔާ ޓީމުގެ އަބްދުﷲ ލަވްސަންއެވެ.\nމުބާރާތުގެ ޗެމްޕިއަންކަން ހޯދި ބޭރުމައްޗަށް ފައިސާގެ އިނާމުގެ ގޮތުގައި 20،000 ރުފިޔާ ދިން އިރު ދެ ވަނަ ހޯދި ފޭދޫ ސްޕޯޓްސް އަށް 10،000 ރުފިޔާގެ ފައިސާގެ އިނާމެއް ވަނީ ދީފައެވެ.\nއައްޑޫސިޓީ މަގުތަކުގައި ކެމެރާ ހަރުކޮށްފި


2019 ވަނަ އަހަރުގެ މާރިޗު މަހުގެ 06 ން 10 ގެ ނިޔަލަށް ޖަރުމަނުވިލާތުގެ ބާރލިންގައި އޮންނަ އައި.ޓީ.ބީ ފެއަރގައި، ރާއްޖޭގެ ސްޓޭންޑްގައި ސައި، ކޮފީ އަދި ބިސްކޯދު ފަދަ ތަކެތި ހިލޭ ފޯރުކޮށްދޭނެ ފަރާތެއް ބޭނުންވެއެވެ.\nވީމާ، މިމަސައްކަތް ކޮށްދެއްވުމަށް ޝައުޤުވެރިވެވަޑައިގަންނަވާ ފަރާތްތަކުން 2018 ޑިސެމްބަރ 17 ވާ ހޯމަ ދުވަހުގެ 13:00 އަށް މި ކޯޕަރެޝަނަށް ވަޑައިގެން ޕްރޮޕޯސަލް ހުށައެޅުއްވުން އެދެމެވެ. އިތުރު މަޢްލޫމާތު ހޯއްދެވުމަށް ގުޅުއްވާނީ މިކޯޕަރޭޝަންގެ 3323228 ނަންބަރު ފޯނާއެވެ.\n28 ރަބީޢުލް އައްވަލް 1440\nސުންގަޑި: 17 ޑިސެންބަރު 2018 1300


ސޯމާލިއާ - ވިކިޕީޑިއާ\nސޯމާލިޔާއަކީ އިރުމަތީ އެފްރިކާއަށް ނިސްބަތްވާ ޤައުމެކެވެ.\n- from United Kingdom 26 June 1960\n- from Italy 1 July 1960\n- Total 637,661 km2 (41st)\n- 2009 estimate 9,133,000 (85th)\n- Density 14.3/km2 (198th)\n- Total $7.599 billion (153rd)\n- Per capita $795 (222nd)\n.so (currently not operating)\nސޯމާލިޔާގެ ރަސްމީ ބަހަކީ ޢަރަބި ބަހާއި ސޯމާލީ ބަހެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ސޯމާލީސްއެވެ. ޤައުމުގެ އެންމެ ބޮޑު ޝަހަރަކީ މޮގަދިޝޫއެވެ. މި ޤައުމުގެ ވެރިރަށަކީ ވެސް މިއީއެވެ. މި ޤައުމުގައި މި ވަގުތު އޮތީ ކޯލިޝަން ސަރުކާރެކެވެ. ޤައުމުގެ އާބާދީއަކީ9މިލިއަނެވެ. އެހެންކަމާއެކު، މިއީ ދުނިޔޭގައި 89 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 637661 އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ so. އެވެ. ކޯލިން ކޯޑަކީ +252 އެވެ. ފައިސާގެ ގޮތުން ބޭނުންކުރަނީ ސޯމާލީ ޝިލިންގެވެ.\nސޯމާލިޔާއަށް އެ ޤައުމުގެ ރަސްމީ ދެބަހުގެ ތެރެއިން ސޯމާލީ ބަހުން ކިޔާ ނަމަކީ ސޫމާލިޔާއެވެ. ޢަރަބި ބަހުން ކިޔަނީ އައްޞޫމާލްއެވެ. ރަސްމީ ނަމެއްގެ ގޮތުގައި ބޭނުންކުރެވެނީ ރިޕަބްލިކް އޮފް ސޯމާލިޔާއެވެ. ކުރިން މި ޤައުމަށް ކިޔާފައިވާ ނަމަކީ ސޯމާލީ ޑިމޮކްރެޓިކް ރިޕަބްލިކެވެ.\nސޯމާލިޔާގެ ހުޅަނގު އުތުރުގައި އޮތީ ޖިބުތީއެވެ. ހުޅަނގު ދެކުނުގައި އޮތީ ކެންޔާއެވެ. އުތުރުގައި އޮތީ ޚަލީޖު ޢަދަނާއި ޔަމަންއެވެ. އިރުމަތީގައި އޮތީ އިންޑިޔާ ކަނޑެވެ. ހުޅަނގުގައި އޮތީ އިތިޔޯޕިޔާ (ޙަބުޝްކަރަ ނުވަތަ ޙަބަޝާ) އެވެ.\nޤަދީމީ ޒަމާނުގައި ސޯމާލިޔާ ވެފައިވަނީ ވިޔަފާރީގެ މުހިއްމު މަރުކަޒަކަށެވެ. ތާރީޚުގެ ޢިލްމުވެރީން ވިދާޅުވާ ގޮތުގައި ޕުންތު ރަސްކަން ޤާއިމުވެފައި އޮތީ ވެސް ސޯމާލިޔާ ސަރަޙައްދުގައެވެ. ޕުންތީތުންނަކީ މިޞްރުގެ ވެރިކަމުގައި ތިބި ފިރުޢައުނުންނާ ވަރަށް ގާތް ގުޅުމެއް ބެހެއްޓި ބައެކެވެ. މި ގޮތުން ފިރުޢައުނު ސަހޫރާ އާއި ރާނީ ހަތްޝެޕްސޫތާ ވަރަށް ގާތް ގުޅުމެއް މި މީހުން ބަހައްޓާފައިވާކަން ތާރީޚުން އެނގެއެވެ. ސޯމާލިޔާގެ ކުރިމަތީގައި އޮތް ރަތް ކަނޑުުގެ އަނެއް ފަރާތުގައި އިސްލާންދީން ފެތުރެން ފެށުން ވެގެން ދިޔައީ ސޯމާލީންގެ ދިރިއުޅުމަށް ވެސް ބޮޑެތި ބަދަލުތަކެއް ގެނައި ކަމެއް ކަމުގައެވެ. މީގެ ސަބަބުން ސޯމާލިޔާގެ ޤަދީމީ ޝަހަރުތައް ކަމުގައިވާ، މޮގަދިޝޫ އާއި ބަރްބަރާ އާއި ޒީލާ އާއި ބަރާވާ އާއި މަރްކާ ފަދަ ތަންތަނަށް އިސްލާމްދީން ފެތުރިގެން ދިޔައެވެ. އަދި މި ޝަހަރުތަކަކީ މުސްލިމުންގެ ޝަހަރުތަކެއް ކަމުގައި ވެގެން ދިޔައެވެ. ޔޫރަޕުގެ ޤައުމުތަކުން އެފްރިކާގެ ޤައުމުތައް ކޮލޯނައިޒް ކުރަމުން ދިޔަ ކަމުގައި ވިޔަސް އެއް އިރެއްގައި ވެސް ރަސްމީ ގޮތުން ސޯމާލިޔާ ކޮލޯނައިޒް ކުރެވިފައެއް ނުވެއެވެ. އެހެން ނަމަވެސް ކޮންމެވެސް ވަރެއްގެ ނުފޫޒެއް އިޓާލީން އަދި އިނގިރޭސީން ފޯރުވަމުން ދިޔައެވެ. ސޯމާލިޔާގައި މީހުން ވަޒަންވެރިވެ އުޅެންފެށި ޒަމާނަށް ބަލާލާއިރުގައި، ސޯމާލިޔާއަކީ ވަރަށް ކުރީއްސުރެ މީހުން ވަޒަންވެރިވެފައިވާ ޤައުމެއްކަން ސާބިތުވެއެވެ. ޢީސާއީ މީލާދުގެ 9000 އަހަރު ކުރީން ކޮށްފައިވާ ކޭވް ޕެއިންޓިންތަކެއް އުތުރު ސޯމާލިޔާއިން ފެނިފައިވެއެވެ. މިއީ ވެސް ސޯމާލިޔާގައި ވަރަށް ކުރީއްސުރެ މީހުން ވަޒަންވެރިވެފައިވާކަން ދައްކައިދޭ ހެތްކެކެވެ. ޢީސާއީ މީލާދުގެ 4000 އަހަރު ކުރީން ވެސް ސޯމާލިޔާގައި މީހުން ވަޅުލާފައިވާ ޤަބުރުސްތާންތައް ހުރިކަން ސާބިތުވެއެވެ. މިއަދު ސޯމާލިޔާ މަޝްހޫރުވެފައިވަނީ އެތަނުގެ ކަނޑުފޭރޭ މީހުންގެ ސަބަބުންނެވެ. ސޯމާލިޔާގެ ކަނޑުފޭރޭ މީހުންގެ ސަބަބުން އެ ސަރަޙައްދުން ދަތުރު ކުރަމުންދާ ވަރަށް ގިނަ އުޅަނދުތަކަށް އެތައް ދައްޗަކާ ދަނީ ކުރިމަތިލާން ޖެހެމުންނެވެ. ކުރީ ޒަމާނަށް ބަލާއިރުގައި އިންޑިޔާގެ ސޫރަތުގެ ވިޔަފާރިވެރީންނާއި ދެކުނު އެފްރިކާގެ ވިޔަފާރިވެރީންވަނީ ޕޯޗުގީޒުންނާއި ޢުމާނީންގެ އުނދަގޫތަކުން ސަލާމަތްވެ ރައްކާާތެރި ކަމާއެކު ދަތުރުކުރުމުގެ ގޮތުން ސޯމާލީ ކަރައިގެ ބަރާވާގެ ބަނދަރު ބޭނުންކޮށްފައެވެ.\nސޯމާލިޔާގެ އާބާދީގެ 85% މީހުންނަކީ ނަސްލުގެ ގޮތުން ބަލާއިރުގައި ސޯމާލީ ދަރިކޮޅަށް ނިސްބަތްވާ މީހުންނެވެ. ޤައުމުގެ އާބާދީގެ 34% މީހުން ދިރިއުޅެމުން ގެންދަނީ ގަރިޔާތަކާއި ޝަހަރުތަކުގައެވެ.\nސަގާފަތުގެ ގޮތުން ބަލާއިރު ސޯމާލިޔާ އަކީ ޢަރަބި ސަގާފަތާއި އެފްރިކާ ބައްރުގެ ސަގާފަތް ބައްދަލުވާ ނުގުތާގައި އޮތް ޤައުމެއްކަމުން ސޯމާލިޔާގެ ސަގާފަތުން އެކަމުގެ އަސަރު ވަރަށް ރަނގަޅަށް ފެންނަން އެބަހުއްޓެވެ.\nއިޤްތިޞާދީ ގޮތުން ބަލާއިރު ސޯމާލިޔާގެ އިޤްތިޞާދަކީ އެހައި ރަނގަޅު އިޤްތިޞާދެކޭ ދެންނެވޭކަށް ނެތެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 795 ޑޮލަރެވެ.\n↑ "Country profile: Somalia", BBC News (18 June 2008).\nLast edited on 19 ފެބްރުއަރީ 2019, at 20:42\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 19 ފެބްރުއަރީ 2019، 20:42 ގައެވެ.


ދުނިޔޭގެ ނޫސްވެރިކަމުގެ މިނިވަންކަމުގެ ދުވަސް ފާހަގަކުރުމުގެ ޙަފްލާގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\nދުނިޔޭގެ ނޫސްވެރިކަމުގެ މިނިވަންކަމުގެ ދުވަސް ފާހަގަކުރުމުގެ ޙަފްލާގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n3 މޭ 2019، ރިފަރެންސް: SA/NRFN/2019/14\nގަދަކީރިތިވަންތަ اللَّـهُ سُبْحَانَهُ وَتَعَالَىٰގެ ކިބަފުޅަށް ޙަމްދާއި ޝުކުރުކުރަން. ކައު އިތުރު ނަބިއްޔާ مُحَمَّدُ صَلَّى اللَّـهُ عَلَيْهِ وَسَلَّمَ އަށް ޞަލަވާތާއި ސަލާމް ލެއްވުން އެދި ދުޢާކުރަން. އަދި މި ޞަލަވާތާއި ސަލާމުގައި އެކަލޭގެފާނުގެ އާލު އަޞްޙާބުން ޝާމިލުކުރަން.\nމޯލްޑިވްސް މީޑިއާ ކައުންސިލްގެ ރައީސް ހިދާޔަތުﷲ، މީޑިއާ ކައުންސިލްގެ މެންބަރުން، ދައުލަތުގެ ޢިއްޒަތްތެރީން، ޚަބަރާއި މަޢުލޫމާތު ފެތުރުމުގެ ދާއިރާގައި މަސައްކަތް ކުރައްވާ އެންމެހާ ހީވާގި ނޫސްވެރީން، ވަޑައިގެން ތިއްބެވި އެންމެހާ ބޭފުޅުން؛\nއާދެ، އަޅުގަނޑުގެ އެންމެ އިސް ވާޖިބެއް ކަމުގައި އަޅުގަނޑު ދެކެނީ، ދުނިޔޭގެ ނޫސްވެރިކަމުގެ މިނިވަންކަމުގެ ދުވަހުގެ ތަހުނިޔާއާއި ހެޔޮއެދުންތައް، ދިވެހިރާއްޖޭގެ އެންމެހައި ހީވާގި ނޫސްވެރިންނަށް އަރިސްކުރުން. އާދެ، ހަމަ މި ފުރްޞަތުގައި ތިޔަ އެންމެހައި ނޫސްވެރިން ކުރައްވަމުން ގެންދަވާ މަސައްކަތްތައް ފާހަގަކޮށް، ތިޔަ އެންމެހައި ބޭފުޅުންނަށް ވަރަށް އިޚްލާޞްތެރިކަމާއެކު ޝުކުރު ދަންނަވަން.\nއާދެ، ވޭތުވެދިޔަ އަހަރުތައް އަޅުގަނޑުމެންނަށް ފާހަގަވެގެންދިޔައީ، ނޫސްވެރިކަމަށް ކަޅު އަނދިރި ދުވަސްތަކެއްގެ ގޮތުގައި. އާދެ، ރާއްޖޭގައި ނޫސްވެރިން އެ ޒިންމާ އަދާކުރައްވަމުން ގެންދެވީ ވަރަށްގިނަ ގޮންޖެހުންތަކަކާއެކު. އާދެ، ވަރަށްބޮޑު ބިރުވެރިކަމެއްގެ ތެރޭގައި ނޫސްވެރިކަމުގެ މަސައްކަތް ކުރަންޖެހުނީ.\nއާދެ، އަޅުގަނޑު ދަންނަވާލަން އޮތީ، މި ބިރުވެރިކަމުގެ ތެރޭގައިވެސް ތިޔަބޭފުޅުން ވަނީ ވަރަށް ސާބިތުކަމާއެކު، ތިޔަބޭފުޅުންގެ މަސްއޫލިއްޔަތު ވަރަށް ފުރިހަމައަށް އަދާކުރައްވާފައޭ. އާދެ، އެ ދަތި އުނދަގޫތަކުގެ ތެރޭގައި، ތިޔަބޭފުޅުން ކުރެއްވި މަސައްކަތަކީ، އެއްވެސް ޝައްކެއްނެތްގޮތުގައި، މުޅި ދިވެހި ޤައުމުގެ ޙައްޤުގައި، ދިވެހިރާއްޖޭގެ ރައްޔިތުންގެ ޙައްޤުގައި ކުރެއްވި ކަމެއްކަން ކަށަވަރު. އާދެ، އެކަމަށްޓަކައި އަދިވެސް އެއްފަހަރު އަޅުގަނޑު މުޅި ދިވެހިރާއްޖޭގެ އެންމެހައި ލޮބުވެތި ނޫސްވެރިންނަށް ޝުކުރު ދަންނަވަން.\nއާދެ، އަޅުގަނޑުމެން ވިސްނާލަން އެބަޖެހޭ. ނޫސްވެރިންގެ މަސައްކަތްތަކުން، ރެޔާއި ދުވާލު ތިޔަބޭފުޅުން ކުރެއްވި މަސައްކަތްތަކުން އޭގައި ރައްޔިތުންނަށް ކޮށްފައިވާ ފައިދާއާމެދު. އާދެ، ބައެއްފަހަރު ނޫސްވެރިންގެ ވާހަކަ ދެކެވޭއިރު، ނޫހެއްގައި އެއްޗެއް ލިޔާއިރު، ވަރަށްގިނަ ބަޔަކަށް ބައެއްފަހަރަށް މާނަކުރެވޭ، އެއީ ހަމައެކަނި ސިޔާސީ ވާހަކަތަކެއް ކަމަށް. އާދެ، އެހެނެއްނޫން އެކަންތައް ވެފައި އޮތީކީ.\nތިޔަބޭފުޅުން ކުރެއްވި މަސައްކަތަކީ އެއީ އިޖުތިމާޢީ ގޮތުންނާއި، އިޤްތިޞާދީ ގޮތުން ހޭލުންތެރި މުޖުތަމަޢެއް އުފެއްދުމަށްޓަކައި ތިޔަބޭފުޅުން ކުރެއްވި މަސައްކަތެއް. އާދެ، ކުރީގައިވެސް ފާހަގަކުރައްވައިފި، ޤައުމެއްގައި، ޤައުމެއް ޑިމޮކްރަސީއަށް ވާސިލުވުމަށްޓަކައި އެންމެ މުހިއްމު އެއް އަސާސަކީ، ނޫސްވެރިކަން. ޙަޤީޤަތަކީ މިނިވަން ނޫސްވެރިކަމަކާނުލައި، ޤައުމަކަށް ދިރުމެއް ނާންނާނެ. ޤައުމެއްގައި ހަމަޖެހުމެއްވެސް ނާންނާނެ.\nއަޅުގަނޑުމެންނަށް ތިޔަބޭފުޅުން އެ ކޮށްދެއްވި މަސައްކަތްތަކުން ކަށަވަރުވެގެންދަނީ އިންސާނީ ޙައްޤުތައް. އަދި ހަމައެއާއެކު، އެކިއެކި ކަންތައްތަކުގައި، ރައްޔިތުންނަށް ދިމާވެފައި ހުރި ގޮންޖެހުންތަކަށް ޙައްލު ހޯދުމަށްޓަކައި އެކަންތައްތައް ކާމިޔާބު ކުރުމަށްޓަކައި ތިޔަބޭފުޅުން ކުރެއްވި މަސައްކަތް ވަރަށް ބޮޑަށް ޙިއްޞާކުރި.\nއާދެ، މިނިވަން މީޑިއާއަކުން ކުރާ ކަންކަމަކީ، ދެފުށް ފެންނަ، ޒިންމާދާރު އަދި ޤާނޫނީ އިމުގެތެރޭގައި ހިމެނޭ ކަންކަންތޯ ބަލައި، މީޑިއާގެ މިނިވަންކަން ދެމެހެއްޓުމަކީ، މީޑިއާ ކައުންސިލްގެ މަސްއޫލިއްޔަތަކަށްވާހިނދު، މީޑިއާގައި މަސައްކަތްކުރާ ފަރާތްތަކުން ޢަމަލުކުރަމުންދަނީ ނޫސްވެރިކަން ކުރުމުގެ ހަމަތަކާއި އަޚްލާޤީ މިންގަނޑުތަކުގެ ތެރޭގައި ޒިންމާދާރުކަމާއެކުތޯ ބަލަންޖެހޭ. އާދެ، އަޅުގަނޑުމެން ބަލައިލަން އެބަޖެހޭ، މި މަސައްކަތްތައް ތިޔަބޭފުޅުން ކުރެއްވިއިރު، ވޭތުވެދިޔަ އަހަރުތަކުގެ ތެރޭގައި، ވަކިވަކި މީޑިއާތަކާއި، އަދި ނޫސްވެރިންނަށް އަމާޒުކޮށްގެން، އަޅުގަނޑު ދަންނަވާނީ، ނޫސްވެރިކަން އެއްކޮށް ނައްތައިލުމަށްޓަކައި މަސައްކަތްތަކެއް ކުރެވިފައި ވަނީ.\nއާދެ، އެކަންތައް އަޅުގަނޑުމެން މިއަދު ކުށްވެރިކުރަން. އާދެ، ދިވެހިރާއްޖޭގެ މި ގޮންޖެހުންތަކާއެކު، އެ ބުރަ މަސައްކަތް ކުރެއްވިއިރު، އެކިއެކި ފަރާތްތައް ބޮޑެތި ޖޫރިމަނާތައްކޮށް، ބޮޑެތި ޢަދަދުތައް ދައްކަން އަންގައި، އަދި ނޫސްވެރިންނަށް ތަފާތު އެކި އަނިޔާތައް ލިބި، ޖަލުގެ ގޮޅިތަކުގެ އަނިޔާވެރިކަން ތަޙައްމަލު ކުރަންޖެހުނު.\nއާދެ، އަޅުގަނޑުމެންނަށް ފެނިގެންދިޔައީ، މި ކަންތައްތަކުގެ ތެރެއިންވެސް އެއްވެސްވަރަކަށް ނޫސްވެރިން، މީޑިއާތައް ޖެހިލުންނުވެ، ޤައުމީ ޒިންމާ އަދާކުރައްވަމުންދިޔަ މަންޒަރު.\nއާދެ، އަޅުގަނޑަށް ދެންމެ އަޑުއިވިގެންދިޔަ، މީޑިއާ ކައުންސިލްގެ މަސްއޫލިއްޔަތު އަދާކުރުމުގައި، މަސައްކަތްތައް ކުރިއަށް ގެންދިޔުމަށްޓަކައި މި ސަރުކާރުން ކޮށްދޭންޖެހޭ ކަންތައްތައް. އެކަން ކުރުމުގައި އަޅުގަނޑުމެން އިރާދަކުރެއްވިއްޔާ، ދެމިތިބޭނަން.\nއާދެ، އަޅުގަނޑު ހަމަ ފާހަގަކޮށްލަންޖެހޭ. މި ސަރުކާރުން، އާދެ، ރައީސުލްޖުމްހޫރިއްޔާ އޮނަރަބްލް އިބްރާހީމް މުޙައްމަދު ޞާލިޙް އެންމެ ފުރަތަމަވެސް ކުރެއްވި ކަމަކީ، އާދެ، ތިޔަބޭފުޅުންވެސް އެ ފާހަގަކުރެއްވި ގޮތަށް، ނޫސްވެރިކަމަށް ދިމާވެފައިވާ އެންމެބޮޑު ގޮންޖެހުން، އާދެ، އަބުރުގެ ޤާނޫނު އުވާލުން. ނޫސްވެރިންނަށް ދުލާއި ޤަލަމުގެ މިނިވަންކަން ބޭނުންކުރުމުގެ މާޙައުލު، އަލުން އިޢާދަކޮށްދިނުން.\nއާދެ، އަޅުގަނޑު ހަމަ މި ފުރްޞަތުގައި، އަޅުގަނޑުމެން ހަމަ ދިވެހިރާއްޖޭގެ ހުރިހާ އެންމެންގެ ފަރާތުން، ރާއްޖޭގެ ރައީސުލްޖުމްހޫރިއްޔާ އެ އެޅުއްވި ފިޔަވަޅު ފާހަގަކޮށް، އެކަމަށްޓަކައި އެމަނިކުފާނަށް ވަރަށް އިޚްލާޞްތެރިކަމާއެކު ޝުކުރު ދަންނަވަން.\nއާދެ، އަޅުގަނޑުމެން ނޫސްވެރިކަމުގެ ވާހަކަ ދައްކާއިރު، އަޅުގަނޑުމެން މަސައްކަތްތަކެއް ކުރާއިރު، އަޅުގަނޑުމެން އަބަދުވެސް ހަނދާނުގައި ބަހައްޓަންޖެހޭނެ، އަޅުގަނޑުމެންނަށް ލިބިފައި އޮންނަ މިނިވަންކަމުގެ ބޭނުން އަޅުގަނޑުމެން އަބަދުވެސް ހެޔޮގޮތުގައި ހިފަންޖެހޭނެކަން. އަޅުގަނޑުމެންގެ މާޒީން ފެނިގެން ގޮސްފި، ލިބިފައި އޮންނަ މިނިވަންކަމެއްގެ، ލިބިފައި އޮންނަ އިޚްތިޔާރެއްގެ، ލިބިފައިވާ ބާރެއްގެ ބޭނުން، ނަހަމަގޮތުގައި ހިފައިފި ކަމަށްވަންޏާ، ކަންތައްތައް ވަމުންދާގޮތް. އާދެ، ނުރަނގަޅު ގޮތަކަށް ކުރާ ކަމެއްގެ ނިމުން އަންނަނީކީ ބުނެފައެއް ނޫން.\nއެހެންވީމާ، އަޅުގަނޑު މިއަދު ހަމަ ދިވެހިރާއްޖޭގެ އެންމެހައި ނޫސްވެރިންނަށްވެސް ދަންނަވާލަން އޮތީ، މަސައްކަތްތައް ކުރުމުގައި، މަޢުލޫމާތު ފެތުރުމުގައި ވީހާވެސް ތެދުވެރިކަމާއެކު ޞައްޙަ މަޢުލޫމާތު ފެތުރުމުގައި ތިޔަބޭފުޅުން އެގޮތުގައި ތިއްބަވާށޭ. ވޭތުވެދިޔަ އަހަރުތަކުގައި ތިޔަބޭފުޅުން ދެއްކެވި މިސާލު ދެއްކެވުންމަތީގައި ތިޔަބޭފުޅުން މަސައްކަތް ކުރައްވާށޭ.\nއާދެ، މި ސަރުކާރު އައިފަހުން އަޅުގަނޑު ދަންނަވާނީ، ނޫސްވެރިކަމަށް މި ލިބިގެންދިޔަ ޖާގަ، ނޫސްވެރިކަމަށް ލިބިގެންދިޔަ މިނިވަން މާޙައުލު، އާދެ، ދުނިޔޭގެ ރިޕޯޓަރޒް ވިތައުޓް ބޯޑަރޒްގެ ޕްރެސް ފްރީޑަމް އިންޑެކްސް އިން ދިވެހިރާއްޖެ ހޯދި ކުރިއެރުމުން އެކަނިވެސް ރަމްޒުކޮށްދޭ.\nއާދެ، އަޅުގަނޑުމެންނަށް މިއަދު އެބަ ފެނޭ، ދުނިޔޭގެ އެކި ކަންކޮޅުތަކުގައިވެސް، އެކި ނޫސްތަކުގައިވެސް ދިވެހިރާއްޖެއާ ދޭތެރޭގައި އެ ދެކެމުންދާގޮތް ބަދަލުވެގެންދާތަން. އާދެ، އަޅުގަނޑު ދަންނަވާނީ، މިކަންތައްތައް ކުރުމުގެ އެންމެބޮޑު އެއް ބުރަ އުފުއްލެވި ބޭފުޅުންނަކީ ހަމަ ތިޔަބޭފުޅުންނޭ.\nއާދެ، ދިވެހިރާއްޖޭގައި ދިގު ތާރީޚެއްވޭ. ނޫސްވެރިކަމުގައި ގާތްގަނޑަކަށް 73 އަހަރުވަރު. މެދުކެނޑުމެއްނެތި ތަފާތު އެކި ނޫސްތައް، މަޖައްލާތައް ހިންގަމުން ގެންގޮސްފައިވޭ. އާދެ، އަބަދުވެސް މި ނޫސް މަޖައްލާތަކުން ނޫސްވެރިން، ޤައުމުގައި އެ ވަގުތު ހުންނަ މައްސަލަތައް ޙައްލުކުރުމަށްޓަކައި، ރައްޔިތުންނަށް ޞައްޙަ މަޢުލޫމާތު ގެންދިޔުމަށްޓަކައި، ކަންކަމަށް ހޭލުންތެރިކަން އިތުރުކުރުމަށްޓަކައި ގިނަގުނަ މަސައްކަތްތަކެއް ކޮށްފައިވޭ.\nއާދެ، އަޅުގަނޑު ދަންނަވާލަން އޮތީ، މިއަދަކީ ދުނިޔޭގެ ކަންތައްތައް އަދި ޢަމްދުން އޮންނަގޮތުން، އަޅުގަނޑުމެންނަކީވެސް ދުނިޔޭގެ ހުރިހާ އެންމެންނާ ގުޅިލާމެހިފައިވާ ބަޔަކަށްވީތީވެ، އަޅުގަނޑުމެންގެ ތެރެއަށްވެސް އަޅުގަނޑުމެން ބޭނުންނުވާ ކަންތަކުގެ އަސަރު، ނޫނީ އޮއިވަރު އަންނާނެ. ކަމެއް ގޯސްވެގެންދާއިރު، ޤައުމެއްގައި އިޖުތިމާޢީ ކަންތައްތައް ރަނގަޅު ކުރަންޖެހޭ ވަގުތުތަކުގައި އަޅުގަނޑުމެންނަށް އެންމެ ބޮޑަށް ބަލައިލެވެނީ މީޑިއާއަށް.\nއަޅުގަނޑު ހަމަ ތިޔަބޭފުޅުންގެ އަރިހުން އެދެން އޮތީ އަޅުގަނޑުމެންގެ ތެރޭގައި ހުރި އިޖުތިމާޢީ މައްސަލަތައް ޙައްލުކުރުމަށްޓަކައި، ރައްޔިތުންގެ އިތުރު ސަމާލުކަން، މިކަމަށް ގެނައުމަށްޓަކައި ތިޔަ ނޫސްވެރިން މިކަމުގައި ކުރިއަށްވުރެ ބުރަކޮށް، ބާރަށް މި މަސައްކަތް ކޮށްދެއްވާށޭ.\nއާދެ، އަޅުގަނޑުމެން މިއަދު ފޯނު ހުޅުވައިލާއިރު، ނޫނީ އަޅުގަނޑުމެން ޓީ.ވީ ބަލައިލާއިރު އަޅުގަނޑުމެންނަށް މި ގަބޫލުކުރެވެނީ އަޅުގަނޑުމެންނަށް މި ވަދެވެނީ ހަމަ ސްކޫލެއްގެ ތެރެއަށޭ. ތިޔަބޭފުޅުންގެ މަސައްކަތުން އަޅުގަނޑުމެންނަށް ލިއްބައިދެނީ ވަރަށް އަގުހުރި ފިލާވަޅުތަކެއް.\nއާދެ، މިއީ އަޅުގަނޑު ދަންނަވާނީ އަޅުގަނޑުމެންގެ މި މުޖުތަމަޢުގައި އިންތިހާ ދަރަޖައަށް ބޭނުންވެފައިވާ ކަމެކޭ. އަޅުގަނޑުމެންނަކީ އެއްބަހަކުން ވާހަކަ ދައްކައި، އިސްލާމްދީނުގެ ހިދާޔަތު ލިބިފައިވާ، ރިވެތި އަޚްލާޤެއްގައި އަބަދުވެސް އުޅެން މަސައްކަތް ކުރަމުންދާ ބައެއް. ތިޔަބޭފުޅުންގެ މަސައްކަތްތަކުގައި އަޅުގަނޑު ހަމަ ވަކިން ޚާއްޞަކޮށް، ތިޔަބޭފުޅުންގެ އިތުރު ސަމާލުކަމެއް، އިތުރު މަސައްކަތެއް ކޮށްދެއްވުމަށް އެދި ދަންނަވާލަން އޮތީ، މިއަދު އަޅުގަނޑުމެންގެ ރާއްޖޭގައިވެސް އިޖުތިމާޢީ ގޮތުން ގިނަގުނަ މަސައްކަތްތަކެއް އެބަހުރިކަން. އޭގެތެރޭގައި އަޅުގަނޑު ފާހަގަކޮށްލަން، ވަކިން ޚާއްޞަކޮށް، އަޅުގަނޑުމެންނާ ބަރަކާތްތެރި ރަމަޟާން މަސް ކުރިމަތިވަމުން އަންނައިރު، ރަމަޟާން މަހަކީ އެއީ މަގުމަތީގައިވެސް އަދި ތަންތާނގައި ވަރަށް ގިނައިން އަޅުގަނޑުމެން އުޅެ، މަގުމަތީގެ ގޮންޖެހުންވެސް އިތުރަށް ބޮޑުވެގެންދާ މަހެއް.\nމިގޮތުން އަޅުގަނޑުމެން މިއަދު ވިސްނާލަން އެބަޖެހޭ، އަޅުގަނޑުމެންގެ މަގުމަތީގެ ރައްކާތެރިކަން، ހިނގާ މީހުންނަށާއި ދުއްވާ މީހުން އިތުރަށް ސަމާލުވާން ހިންގާ ހޭލުންތެރިކަމުގެ ގިނަ ޕްރޮގްރާމްތަކެއް ހިންގަން އެބަޖެހޭ. އަދި އެ މަސައްކަތްތައް ތިޔަބޭފުޅުން ކޮށްދެއްވައިފި ކަމަށްވަންޏާ، އިތުރަށް ކުރައްވައިފި ކަމަށްވަންޏާ، އަޅުގަނޑު ގަބޫލުކުރަނީ މިކަމަށް އިތުރު ޙައްލުތަކެއް ލިބިގެންދާނެއޭ.\nއާދެ، އަޅުގަނޑުމެން ގަބޫލުކުރަން އެބަޖެހޭ، އަޅުގަނޑުމެން ކިތަންމެ ބޭނުންނުވިނަމަވެސް، މި ކުޑަކުޑަ ޤައުމުގައި، މި ކުދި ރަށްތަކުގައި، އަޅުގަނޑުމެންގެ މީސްކޮޅު މަދުއިރުވެސް ވަރަށް ނުރައްކާތެރި ގިނަ އެކްސިޑެންޓްތައް ހިނގަމުންދޭ. ތިޔަބޭފުޅުން، ރައްޔިތުންގެ ސަމާލުކަމަށް އިތުރަށް މިކަން ގެނެސްދެއްވާ. މަގުމަތީގައި ދުއްވާ މީހުން، ހިނގާ މީހުންނަށް އެބަ ޖާގަދޭންޖެހޭ. ހިނގާ މީހުން، ދުއްވާ މީހުންނަށް ޖާގަދޭން އެބަޖެހޭ.\nއަޅުގަނޑުމެން ގަބޫލުކުރަން އެބަޖެހޭ، މިއީ އެތައް ހާސް، އެތައް ލައްކަ ބަޔަކު އަމާންކަމާއި ރައްކާތެރިކަމާއެކު ދިރިއުޅެންޖެހޭ ޤައުމެއްކަން. މިއީކީ ވަކި ބަޔަކަށް އޮތް ޤައުމެއް ނޫންކަމާއި، އެންމެންނަށް ހަމަހަމަކަމާއެކު، ހަމަޖެހިލައިގެން ޢާއިލާ ގޮވައިގެން، ކުދިން ގޮވައިގެން މަގުމަތީގައި ހިތްހަމަޖެހިގެން ސްކޫލަށާއި، ހޮސްޕިޓަލްތަކަށާއި ތަންތަނަށް ދެވޭނެ މާޙައުލު އޮންނަންޖެހޭކަން.\nއާދެ، ހަމަ މިއާއެކު، އަޅުގަނޑުމެންގެ ޅަދަރީންނަށް އިތުރު ހޭލުންތެރިކަން ގެނެސްދީ، އަޅުގަނޑަށް ގަބޫލުކުރެވެނީ މި މަސައްކަތްތައް އިތުރަށް އަޅުގަނޑުމެން ކުރަން އެބަޖެހެޔޭ.\nއާދެ، ނޫސްވެރިކަމުގެ މިނިވަންކަމުގެ ދުވަސް ފާހަގަކުރާއިރު، އަޅުގަނޑުމެންނާ އަލްވަދާޢު ކިޔާފައިވާ ދެ ނޫސްވެރިއެއްގެ ހަނދާން އައުކުރަން މިއަދު އެބަޖެހޭ. އެއީ ވީނުވީއެއް ނޭނގި ގެއްލުވައިލާފައިވާ، މިނިވަން ނޫހުގެ ނޫސްވެރިޔާ އަހްމަދު ރިޟްވާނާއި، ވަރަށް އިހާނެތި އަނިޔާވެރިގޮތަކަށް މަރާލާފައިވާ އިންޓަނެޓް ބްލޮގަރ ޔާމީން ރަޝީދު. އެ ދެ ނޫސްވެރިން އަޅުގަނޑުމެންނާ ވަކިވުމަކީ، ދިވެހި ނޫސްވެރިންގެ އާއިލާއަށް ލިބުނު ވަރަށް ބޮޑު ހިތާމައެއް، އަދި ހިތްދަތިކަމެއް. އަޅުގަނޑު އުއްމީދު ކުރަނީ، އިންސާނިއްޔަތުކަމެއްނެތި ހިންގާފައިވާ އެ ދެ ޖަރީމާގެ ޙަޤީޤީ ކުށްވެރިން ހޯދައި، އެ ބަޔަކު އިންޞާފުގެ ކުރިމައްޗަށް ގެނެވޭނެ ކަމަށް.\nއާދެ، އަޅުގަނޑުގެ ވާހަކަކޮޅު ނިންމާލުމުގެ ކުރިން، އަޅުގަނޑު ތިޔަބޭފުޅުންނަށް ދަންނަވާލަން އޮތީ ތިޔަ ކުރައްވާ މަސައްކަތް، ތިޔަބޭފުޅުން ބާރަށް ކުރިއަށް ގެންދަވާށޭ.\nއަޅުގަނޑުގެ ދުޢާއަކީ، ތިޔަބޭފުޅުން ތިޔަ ކުރައްވާ މަސައްކަތުގައި اللَّـهُ سُبْحَانَهُ وَتَعَالَىٰ ބަރަކާތް ލައްވައި، އަޅުގަނޑުމެންނަކީ އެކުއެކީގައި އުޅެވޭނެ ބައެއްގެ ގޮތުގައި މިންވަރު ކުރެއްވުން.


Sarukaaruge ijuthimaaee rakkaatherikamuge eheetherikan midhiya aharu 4,375 kujjakah foarukohdheefaivey - AO News\nމިއަހަރުގެ ބައިނަލްއަޤުވާމީ ކުޑަކުދިންގެ ދުވަހާ ގުޅުވައި ނޭޝަނަލް ބިއުރޯ އޮފް ސްޓެޓިސްޓިކްސް، އެންބީއެސް އިން އާންމުކުރި ތަފާސް ހިސާބުތަކުން ދައްކާގޮތުން 2019 ވަނަ އަހަރު ސަރުކާރުގެ އިޖުތިމާއި ރައްކާތެރިކަމުގެ އެހީތެރިކަން 4،375 ކުއްޖަކަށް ވަނީ ފޯރުކޮށްދީފައެވެ.\nއެގޮތުން މިދިޔަ އަހަރު އެހީތެރިކަން ފޯރުކޮށްދީފައިވާ ކުދިންގެ ތެރެއިން 4،233 ކުއްޖެއްގެ ބެލެނިވެރިންނަށް އެކަނިވެރި މައިންނާއި ބަފައިންނަށް ދޭ އެލަވަންސް ލިބިފައިވާއިރު 142 ކުއްޖެއްގެ ބެލެނިވެރިންނަށް ދޫކޮށްފައިވަނީ ފޮސްޓަރ ބެލެނިވެރިންނަށް ސަރުކާރުން ދެމުން އަންނަ އެލަވަންސެވެ.\nއެންބީއެސް އިން މިދިޔަ އަހަރަށް ބިނާކޮށް އާންމުކޮށްފައިވާ ތަފާސް ހިސާބުތަކުން ދައްކާގޮތުން ރާއްޖޭގައި ދިރިއުޅޭ ކުޑަކުދިންގެ ތެރެއިން 4.4 އިންސައްތަ ކުދިންނަކީ ވާހަކަ ދެއްކުމާއި ކަންތައްތައް ހަނދާނުގައި ބެހެއްޓުމުގައި ދަތިތަކެއް ހުރި ކުދިންނެވެ. އެއީ އުމުރުން5އަހަރާއި 17 އަހަރާއި ދެމެދުގެ ކުދިންގެ މެދުގައެވެ. އަދި އެގޮތުން އެ އުމުރުގެ އަންހެން ކުދިންގެ 4.0 އިންސައްތަ ކުދިންގެ ފަރާތުން އެ ކަންތައް ފާހަގަކުރެވިފައިވާއިރު ފިރިހެން ކުދިންގެ 4.7 އިންސައްތަ ކުދިންގެ ފަރާތުންވަނީ އެކަންތައް ފާހަަގަކުރެވިފައެވެ.\nމީގެ އިތުރުން އުމުރުން5އަހަރާއި 17 އަހަރާއި ދެމެދުގެ ކުދިންގެ ތެރެއިން5އިންސައްތަ އަންހެން ކުދިން ދިގު މުއްދަކަށް ބޭސްކުރަންޖެހޭ ނުވަތަ ދާއިމީ ބައްޔެއް ތަހައްމަލު ކުރަމުން އަންނަ އިރު މި މައްސަލަ ބޮޑަށް ދިމާވެފައިވަނީ އެ އުމުރުގެ ފިރިހެން ކުދިންނަށެވެ. އެއީ ފިރިހެން ކުދިންގެ7އިންސައްތަ ކުދިންނަށެވެ. އެގޮތުން ދިގު މުއްދަތަށް ބޭސްކުރަން ޖެހޭ ބަލިތައް ތަހައްމަލު ކުރަމުން އަންނަ ކުދިންގެ ތެރެއިން 15 އިންސައްތަ ކުދިން ތަހައްމަލު ކުރަމުން އަންނަނީ ނަފްސާނީ ބަލިތަކެވެ. ދެވަނައަށް އެންމެ ގިނަ ކުދިން ތަހައްމަލު ކުރަމުން އަންނަނީ ނޭވާލާ ނިޒާމާއި ގުޅިފައިވާ ބަލިތަކެވެ. އެއީ 14 އިންސައްތަ ކުދިންނެވެ. މީގެ އިތުރުން ސިކުނޑި އަދި ނާރުގެ ބަލިތަކާއި ހިތުގެ ބަލިތައް، ހަޖަމުކުރުން އަދި ބަނޑުގެ އެހެނިހެން މައްސަލަތަކާއި ހަކުރުބަލި ފަދަ ބަލިތައް ކުޑަކުދިން ތަހައްމަލު ކުރަމުން އަންނަ ކަމަށްވެސް މި ތަފާސްހިސާބުތަކުން ދައްކައެވެ.\nއެކަނިވެރި މައިންނާއި ބަފައިންނަށް ދޭ މާލީ އެހީގެ ޕްރޮގްރާމް ހިނގަމުންދާ ގޮތުން، އެހީ ހައްގުވާ ބައެއް މީހުން އިސްތިސްނާ ވަމުންދާތީ މިދިޔަ އަހަރު ނޭޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ) އާއި ޖެންޑަރ މިނިސްޓްރީ އަދި ފެމިލީ ސޯޝަލް ސަރވިސަސް އިން ވަނީ ވަޒީރުންގެ މަޖިލީހުގެ ލަފައެއް ހޯދަން ހުށައަޅާފައެވެ. އެގޮތުން ގެނެވުނު ބަދަލުތަކުގެ ތެރޭގައި ފަގީރުކަމުގެ ހާލަތު ކަނޑައެޅުމުގައި އޭރު ބޭނުންކުރަމުން އައި މިނިމަމް ޔުނިޓަކީ، “ގޭބިސީ” (އެއްތަނެއްގައި ކައްކައި ކައިބޮއި ނިދައި އުޅޭ އެންމެން) ކަމަށް ބެލުމުގެ ބަދަލުގައި، ފަގީރުކަމުގެ ހާލަތު ކަނޑައެޅުމުގައި ބަލާ މިނިމަމް ޔުނިޓަކީ، އެކަނި ކުދިން ބަލަހައްޓާ މަންމަ ނުވަތަ ބައްޕަގެ އާއިލާ ކަމުގައި ކަނޑައެޅުނެވެ.\nއަދި މަޝްވަރާތަކަށްފަހު ގެނެވުނު ބަދަލުތަކުގެ ތެރޭގައި މަހެއްގެ މައްޗަށް ޢާއިލާއަކަށް އެންމެ ގިނަވެގެން ދެވޭ ޢަދަދު 10،000 ރުފިޔާއަށް ކަނޑައެޅުނެވެ. މީގެކުރިން އެހީގެ މިންވަރު ކަނޑައަޅާފައި ވަނީ ކުދިންގެ މައްޗަށް ބިނާކޮށް، ކޮންމެ ކުއްޖަކަށް 1000 ރުފިޔާ ހިސާބު ކުރުމަށްފަހު މަހެއްގެ މައްޗަށް އާއިލާއަކަށް އެންމެ ގިނަވެގެން 3000 ރުފިޔާ ލިބޭގޮތަށެވެ.\nކުޑަކުދިންއިޖްތިމާއީ ރައްކާތެރިކަންފޮސްޓަރ ބެލެނިވެރިން


Inthihaabee raees ashaai naib raees ah Bike Maldives in maruhabaa kiyaifi - Vaguthu\nނެއްލައިދޫގައި މެޗެއް ހޫނުވެ ބޮޑު މާރާމާރީއަކަށް -2މިނެޓް ކުރިން\nއިންތިހާބީ ރައީސް އަށާއި ނައިބު ރައީސްއަށް ބައިކް މޯލްޑިވްސްއިން މަރުހަބާ ކިޔައިފި\n10 މަސް ކުރިން ( ސެޕްޓެމްބަރު 27, 2018 )\nކުރީގެ ރައީސް މުހައްމަދު ނަޝީދާއި އިބޫ ބައިސްކަލުގައި ---\nމިމަހު 23 ވަނަ ދުވަހު އޮތް ރާއްޖޭގެ ރިޔާސީ އިންތިހާބު ކާމިޔާބުކުރެއްވި އިބްރާހީމް މުހައްމަދު ސޯލިހް (އިބޫ)އަށާއި، އެ މަނިކުފާނުގެ އިންތިހާބީ ބައިވެރިޔާ ފައިސަލް ނަސީމަށް ބައިކް މޯލްޑިވްސްއިން މަރުހަބާ ކިޔައިފިއެވެ.\nބައިކް މޯލްޑިވްސްގެ ފޭސްބުކް ޕޭޖުގައި ތަފާތު ފޮޓޯއަކާއެކު ކޮށްފައިވާ ޕޯސްޓްގައި ބުނެފައި ވަނީ އެ އެސޯސިއޭޝަންގެ ރައީސްއާއި ހިންގާ ކޮމެޓީ، މެންބަރުންނާއި މުޅި ބައިކް އާއިލާވެސް އެދެނީ އިބޫގެ ރިޔާސީ ދައުރަކީ ކާމިޔާބު ދައުރަކަށްވުމަށް ކަމަށެވެ.\nއޭގެ އިތުރުންވެސް ދިވެހިރާއްޖެއަކީ ތިމާވެށްޓާ ރައްޓެހި ގައުމަކަށް ހެދުމަކީ ބައިކް މޯލްޑިވެސްގެ ވަރަށް ބޮޑު އުއްމީދެއް ކަމަށާއި، ބައިކް މޯލްޑިވްސްއިން ދެކެން ބޭނުންވަނީ ދިވެހިރާއްޖޭގެ ރަށްތަކުގެ މަގުތަކުގައާއި ބުރިޖުތަކުގައި ބައިސްކަލް ދުއްވޭގޮތަށް ކަންކަން ފަހިވެ، ބައިސްކަލަކީ ދަތުރުފަތުރުގެ ވަސީލަތެއްގެ ގޮތުގައި މީހުން ބޭނުންކުރާތަން ކަމަށްވެސް ޕޯސްޓްގައި ވެއެވެ.\nދިވެހިރާއްޖޭގެ މަގުތަކަކީ ރައްކާތެރި ތަނަކަށް ހެދުމަށާއި، އިންޖީނުލީ ދުއްވާތަކެތީގެ ވިހަ ގޭސްތައް މަދުކުރުމަށާއި، ބައިސްކަލަކީ ދުޅަހެޔޮ ދިރިއުޅުމުގެ ވައްޓަފާޅިއަށް އޮތް އުޅަނދުގެ ގޮތުގައި އެކަން ކުރިއެރުވުމަށާއި އަދި ބައިސްކަލު ދުއްވުމަކީ ވާދަވެރި ކުޅިވަރެއްގެ ގޮތުގައި ޒުވާނުންނަށް ދައްކައިދިނުމުގައި ދޭންޖެހޭ ހުރިހާ އެއްބާރުލުމަކާއި އެހީތެރިކަމެއް ބައިކް މޯލްޑިވްސްގެ ފަރާތުން ލިބޭނެ ކަމަށްވެސް ބައިކް މޯލްޑިވްސްގެ ފަރާތުން އިބޫއަށް އަރުވާފައިވެއެވެ.\nބައިކް މޯލްޑިވްސް އަކީ އެކިއެކި އިޖުތިމާއީ ކަންކަމުގައި ހޭލުުންތެރިކަން އިތުރު ކުރުމަށާއި، ބައިސްކަލް ދުއްވުމުގެ އާދަ ދިވެހީންގެ ތެރޭގައި ދެމެހެއްޓުމަށް ބޮޑެތި މަސައްކަތްތަކެއް ކުރަމުން އަންނަ ޖަމިއްޔާއެކެވެ. އެ ޖަމިއްޔާގެ ފަރާތުން މިހާތަނަށްވެސް ގިނަ އިވެންޓްތަކެއް ބާއްވާފައިވާކަން ފާހަގަކޮށްލެވެއެވެ.\nމަމެން އިންޓަރ ސްކޫލް ބައިކް ޗެމްޕިއަންޝިޕް މި ހަފްތާ ބަންދުގައި\nބައިސްކަލްގައި އޮފީހަށްދާ ދުވަސް މާލޭގައި ފާހަގަކޮށްފި\nސެޕްޓެމްބަރު 27, 2018 21:06


Feyrumugai kunfuneege muvazzafaku nuhimeney: Ensis | Mihaaru\nއެންސިސް އިން ހުޅުމާލޭގައި ހަދާފައިވާ ކަންނެލި ބަންދުކުރާ ފެކްޓްރީ އާއި އޮފީސް ބިލްޑިން.\n13 ސެޕްޓެމްބަރ 2018 - 13:45\nރާއްޖޭގައި ފުޅާ ދާއިރާއެއްގައި މަސް އެކްސްޕޯޓްކުރާ އެންސިސް ފިޝަރީޒްގެ 2.7 މިލިޔަން ރުފިޔާ، ހުޅުމާލޭން ފޭރިގެން މައްސަލައިގައި ކުންފުނީގެ އެއްވެސް މުވައްޒަފެއްގެ ބައިވެރިވުން ނުހިމެނޭ ކަމަށް އެންސިސް އިން ބުނެފި އެވެ.\nއެންސިސް ފިޝަރީޒްގެ މެނޭޖިން ޑިރެކްޓަރު މުހައްމަދު ވަސީމް މިއަދު ވިދާޅުވީ އެ މައްސަލައިގައި ހައްޔަރު ކުރި 11 މީހުންގެ ތެރޭގައި ކުންފުނީގެ އެއްވެސް މުވައްޒަފަކު ނުހިމެނޭ ކަމަށެވެ. އެހެންވެ، ފައިސާތައް ފޭރިގަތުމުގައި އެ ކުންފުނީގެ އެއްވެސް ބައިވެރިވުމެއް އޮތް ކަމަށް، މިހާތަނަށް އެނގިފައި ނުވާ ކަމަށް އޭނާ ވިދާޅުވި އެވެ.\n"މިހާރު"އަށް ކުރިން މައުލޫމާތު ދިން މީހަކު ބުނިގޮތުގައި ފޭރުމާ ގުޅިގެން އެންމެ ފުރަތަމަ ހައްޔަރު ކުރި ހަ މީހުންގެ ތެރޭގައި އެންސިސްގެ ދެ މީހަކު ހިމެނެ އެވެ. އެއީ ކުންފުނީގައި މަސައްކަތް ކުރާ ދިވެއްސަކާއި ސެކިއުރިޓީއެއްގެ ގޮތުގައި މަސައްކަތްކުރާ ބިދޭސީއެކެވެ.\nEnsis ge feyrumaa gulhigen anhenaku ves hayyaru koffi\nއެކަމަކު އެކަން އެންސިސް އިން މިއަދު ވަނީ ދޮގުކޮށްފަ އެވެ.\nމިދިޔަ ޖުލައި މަހުގެ ތެރޭގައި އެންސިސްގެ ފައިސާތައް މަގުމަތިން ފޭރިގަތީ، ހުޅުމާލޭ ސެންޓްރޯ މޯލްގައި ހުންނަ މޮރިޝަސް ބޭންކްގެ ބްރާންޗުން ފައިސާ ނަގައިގެން، އެންސިސްގެ މުވައްޒަފުން ވެހިކަލަކަށް އަަރަން އުޅެނިކޮށް ސައިކަލެއްގައި ދިޔަ ބައެކެވެ.\nއެ މައްސަލައާ ގުޅިގެން އިއްޔެ ވަނީ ޒުވާން އަންހެނަކާއި ފިރިހެނަކު ހައްޔަރުކޮށްފައިވާއިރު، މިދިޔަ ބުރާސްފަތި ދުވަހު ވެސް މީހަކު ހައްޔަރުކޮށްފައި ވެ އެވެ. އޭނާގެ އަތުން ފުލުހުން ވަނީ ހަ ލައްކައަށް ވުރެ ގިނަ ރުފިޔާ ވެސް ހޯދާފަ އެވެ.\nއެ މީހުންގެ އިތުރުން، މި މައްސަލައާ ގުޅިގެން މިހާރު ފުލުހުންގެ ބެލުމުގެ ދަށުގައި ތިބީ ހަތަރު މީހެކެވެ.\nމިއީ ހުޅުމާލޭގައި މިހާ ގިނަ އަދަދެއްގެ ފައިސާ ފޭރިގެން ފުރަތަމަ ފަހަރެވެ. އަދި ފިހާރަތަކާއި ސައިހޮޓާތައް ވެސް ހުންނަ، އާއްމުން ގިނަ ސަރަހައްދަކުން، ދުވާލު ގަޑީގައި އެފަދަ އަމަލެއް ހިންގުމުން ގިނަ ބަޔަކަށް ވަނީ ހައިރާންކަން ލިބިފަ އެވެ.\nއިތުރު ލިޔުންތައް ކުށްކުރުން ޕޮލިސް ވައްކަމާއި ފޭރުން އެންސިސް\nފައިސާތައް ފޭރުނު މައްސަލައިގައި ދެމީހަކު ހައްޔަރުކޮށްފި\n21 hours ago 47


Reekko – Esfiya – Dhivehi Vaahaka Site\n“އައި ހޭޓް ޔޫ…. ނައު އިޓްސް އޯވާ… އައި ކާންޓް ޑޫ ދިސް..” މި ބަސް ތަކަކީ މީގެ އެއްމަސް ކުރިން ހީގާދިޔަ ހާދިސާ އެއް ގައި އާކިފް އޭނާގެ ކުރީގެ ލޯބިވެރިޔާގެ...\nގައިގައި އެއްވެސް ވަރެއްނެތުމުގެ ސަބަބުން އަހަންނައް އޮތީ ހިރިލަން ވެސް ނުކެރިފައެވެ. އަހަންމަދުބެ އޭނާގެ ބޭނުން ފުއްދުމައް ފަހު ކޮޓަރިން އަވަހައް ނިކުމެގެން ދިޔައީ ޒުލްފައްތަ އައް ފެނި ދާނެތީއެވެ.އޭރުވެސް އަހަންނައް ހުއްޓުމެއްނެތި...\nހަޔާތުގެ ދުވަސް ތައް ވަރައް ބުރަކޮއް ހޭދަ ކުރަން އަހަންނައް މިއަދުވަނީ މަޖުބޫރުވެފައެވެ. ސުކޫލުން ގެޔައް އަންނަ ގޮތައް އަހަންނައް ޖެހެނީ ޒުލްފައްތައައް ކާންހަދާ ކައްކާށެވެ. ގޭތެރެ ސާފު ކުރުމާއި އަދި މި...\nހަޔާތުގެ ދުވަސް ތައް އުފަލާއި ހިންހަމަޖެހިގެން ވޭތުކުރަމުން ދިޔައީ ދެން އަންނަން އޮތް އެއްވެސް ކަމަކައް ފަރުވަލެއް ނެތިއެވެ. އޭރު އަހަރެންގެ އުމުރުން އެންމެ 8 އަހަރެވެ. އަހަން ނަކީ އަހަރެންގެ މައިން...\nދުނިޔެ އަކީ ހާދަ އެހެން ކަހަލަ ތަނެކެވެ. އަހަރެން ގަބޫލު ކުރާ ގޮތުގައި މީ އެއް ވެސް އިންސްފެއް، ހަމަ ހަމަ ކަމެއް އޮތް ތަނެއް ނޫނެވެ. މި ތަނުގައި އެއްބަޔަކު އުފަލު...\nބޯކޮއް ވެހެމުންދާ ވިއްސާރައިގައި ވައިޖެހެމުންދަނީ ވަރައް ބާރައްށެވެ. ލަފާކުރެވޭ ގޮތުންނަމަ ހީވަނީ ތޫފާނެއް އައިސްގެން އުޅޭހެންނެވެ. ގަސް ގަހުން ވެރިފައި ހުންނަ ހިކިފަތް ތަކާއި، މަގުމައްޗައް ުކާފައި ހުންނަ ކުނި ބުނިތައް ދަނީ...\nުލޯބީ ގައި ދީވާނާ….\n“އާހްހްހް…މީ ދެން ކޮންފަދަ ކަމެށް ހެއްޔެވެ؟ މި ވާގޮތް ތަކަށް އަހަރެން ސަލާން ބުނަމެވެ. ހާދަ އުފަލެއްވެއެވެ. ހަޔާތުގައި ފުރަތަމަ ފަހަރަށް މިކަހަލަ އިހުސާސް ތަކެއް އަހަރެން ގެ ހިތުގައި އުފެދުނީ ކޮންއިރަކު،...\nކޮލެޖު ގޭޓުން ވަދެވުމާއެކު އެންމެ ފުރަތަމަ ވެސް ޖެހުނީ އަހޫ ކުރި މައްޗައްށެވެ. ވާހަކައެއް ދައްކަން ބޭނުން ކަމަށް ބުނުމައްފަހު އަހަރެން ދިޔައީ ލައިބްރަރީ އަށްށެވެ. އޭރު އަހޫ އަހަރެންގެ ފަހަތުން އާދެއެވެ....\nމެންދަމުން އަލިވެ ހަނދު އޭގެ ވާގިބު އަދާ ކުރަމުން ދިޔަވަގުތެވެ. އުޑުމަތި ވަރައް ވެސް ހިއްގައިމެވެ. ހަމަޔަގީނުން ވެސް ބަލާ މީހަކު ބަލާ ބަލާ ފޫހިނުވާނެއެވެ. އެހިއްގައިމު ތަރިތަކެވެ. އެހިއްގަިމު ހަނދެވެ. އުޑުމަތި...


Footboalha eid ge hadhiyaa: "Mihaaru" noohun world cup guide nerefi | Mihaaru\n"މިހާރު" ން ތައްޔާރުކުރި ވޯލްޑް ކަޕް ގައިޑް މިރޭ ނެރެދެނީ.---ފޮޓޯ: ނިޝާން އަލީ/މިހާރު\nފުޓްބޯޅަ އީދުގެ ހަދިޔާ: "މިހާރު" ނޫހުން ވޯލްޑް ކަޕް ގައިޑް ނެރެފި\n10 ޖޫން 2018 - 22:44 23 comments\nމާގިރި ހޮޓަލުގައި ބޭއްވި ރަސްމިއްޔާތެއްގައި މި ފޮތް ނެރެދެއްވީ 2002 ވަނަ އަހަރުގެ ވޯލްޑް ކަޕުގައި ރޮނގު ބެލެހެއްޓި ދިވެހި އެސިސްޓަންޓް ރެފްރީ މުހައްމަދު ސައީދާއި ވޯލްޑް ކަޕުގެ މައުލޫމާތު ދިވެހިންނާ ހަމަޔަށް ފޯރުކޮށްދިނުމުގައި އެފަދަ ދެ ވަނައެއް ނެތް ކުރީގެ ނޫސްވެރިޔާ އިމާދު ލަތީފް އަދި "މިހާރު" އެވޯޑްސްގެ ލައިފްޓައިމް އެޗީވްމަންޓް އެވޯޑް ހާސިލްކުރި ހީނާ އަހުމަދު ސަލީމެވެ.\n"މިހާރު" ނޫހުން ނިންމާފައިވަނީ، މީގެ ކުރިން ވެސް ވޯލްޑް ކަޕާއި ޔޫރޯ އަށް ހާއްސަކޮށްގެން ފޮތް ނެރެފައިވާ ތަޖުރިބާކާރު ޓީމުން ތައްޔާރުކުރި މި ފޮތް އާއްމުންނަށް ހިލޭ ދޫކުރާ ގޮތަށެވެ. މުޅިން ކުލަކޮށް ޗާޕްކޮށްފައިވާ 168 ސަފުހާގެ މި ފޮތް، އޭޓޫ ސައިޒުގެ ސްކޯޗާޓަކާ އެކު މާދަމާ (ހޯމަ) އިން ފެށިގެން ބުކްޝޮޕްތަކުން ލިބެން ހުންނާނެ އެވެ.\nފޮތް ލިބެން ހުރި ތަންތަން:\nއަސްރަފީ ބުކްޝޮޕް، ޗާންދަލިއާ، ރައުންޑްވަން ބުކްޝޮޕް، ނޮލެޖްބުކްޝޮޕް، މިލިއަން ބުކްޝޮޕް، އެމްސެވެން، އިރާކީ ބުކްޝޮޕް، ސޮނީ ސްޕޯޓްސް ޖަނަވަރީ މަގު ފިހާރަ، ސޮނީ ސްޕޯޓްސް ޗާންދަނީ މަގު.\n"މިއީ އަޅުގަނޑުމެން ކިޔުންތެރިންނަށް ދޭ ފުޓްބޯޅަ އީދުގެ ހަދިޔާއެއް،" ނޫހުގެ އޮފިޝަލަކު ބުންޏެވެ. "ވޯލްޑް ކަޕުގެ ކުރިން މައުލޫމާތުގެ ހަޒާނާ މުއްސަނދިކޮށްލުމަށާއި މުބާރާތުގެ ފޯރި އާލާކޮށްކަން މިއީ ވަރަށް ރަނގަޅު ހަދިޔާއަކަށް ވާނެ ކަމަށް އަޅުގަނޑުމެން އުއްމީދުކުރަން."\n"މިހާރު" ވޯލްޑް ކަޕް ގައިޑް\nމި ފޮތުގައި ވޯލްޑް ކަޕުގައި ވާދަކުރާ ހުރިހާ ޓީމެއްގެ ތަފްސީލީ މައުލޫމާތު ހިމެނޭނެ އެވެ. އަދި މި ފަހަރުގެ މުބާރާތުން ފާހަގަކޮށްލެވޭނެ ތަރިންނާއި އަލަށް ވިދާލާނެ ކުޅުންތެރިންނާ ބެހޭ ޕްރޮފައިލްތަކެއް ހުންނާނެ އެވެ. ވޯލްޑް ކަޕުގައި ބޭނުންކުރާ ސްޓޭޑިއަމްތަކާއި ރަޝިއާގެ ތައްޔާރީތަކާއި ޓީމުތަކުގެ ޖާޒީތަކަކާއި ޓީމުތަކުގެ ހާއްސަ ތައްޔާރީތަކާ ބެހޭ ޝައުގުވެރި ފީޗާ ލިޔުންތަކެއް ވެސް މި ފޮތުގައި އެކުލެވެ އެވެ. ވޯލްޑް ކަޕުގެ ތާރީހު ވެސް ފޮތުގައި ގެނެސްފައިވަނީ ވެސް ތަފާތު ގޮތަކަށެވެ. ވޯލްޑް ކަޕް ޓްރޮފީއާ ގުޅޭ މައުލޫމާތުތަކާއި މުބާރާތުގައި ހިނގާފައިވާ ހާދިސާތަކާއި ކޯޗުންނާ ބެހޭ ލިޔުންތައް ގެނެސްފައިވަނީ ކިޔާލަން އެހާމެ ފަސޭހަވާނެ ގޮތަކަށެވެ.\nއޭއެފްޕީން ފޯރުކޮށްދިން ތާޒާ ކުލަ ފޮޓޯތަކުން ފޮތް ފަޅުފިލުވާދީފައިވާއިރު މި ފޮތުގެ ޑިޒައިނިން އާއި ލޭއައުޓުގެ މަސައްކަތަށް ވެސް ތައުރީފް ހައްގެވެ. ކިޔުންތެރިންގެ ލޮލަށް ފަސޭހަވާނެ ގޮތަކަށް ފޮތުގެ ލޭއައުޓް އަތުރާލާފައިވާއިރު ކަވަރުން ފެންނާނީ އަތުކުރެހުމެކެވެ. ކަވަރުގައި ޖަހާފައިވަނީ ދުނިޔޭގައި މިވަގުތު ތިބި އެންމެ މޮޅު ދެ ކުޅުންތެރިން ކަމަށްވާ އާޖެންޓީނާގެ ލިއޮނަލް މެސީ އާއި ޕޯޗުގަލްގެ ކްރިސްޓިއާނޯ ރޮނާލްޑޯ އަދި ފޭވަރިޓް ބްރެޒިލްގެ ކެޕްޓަން ނޭމާ އާއި އެތައް ބަޔެއްގެ ލޯބި ހޯދާފައިވާ މިސްރުގެ ތަރި މުހައްމަދު ސަލާހުގެ ފޮޓޯ އެވެ.\nއިތުރު ލިޔުންތައް މިހާރު ފީފާ ވޯލްޑް ކަޕް


ހާލުގަ ޖެހުނު ދޯންޏަކަށް ފުލުހުން އެހީތެރި ނުވިކަމަށް އިބޫ ދެއްކެވީ ހަޤީޤަތާ ޚިލާފު ވާހަކަތަކެއް: ފުލުހުން\nހާލުގަ ޖެހުނު ދޯންޏަކަށް ފުލުހުން އެހީތެރި ނުވިކަމަށް ވިދާޅުވެ ރިޔާސީ ކެންޑިޑޭޓް އިބްރާހީމް މުޙައްމަދު ޞާލިޙް (އިބޫ) ނ. މާޅެންދޫގައި ދެއްކެވީ ހަޤީޤަތާ ޚިލާފު ވާހަކަތަކެއް ކަމަށް ފުުލުހުން ބުނެފިއެވެ.\nމީޑިއާތަކުގެ ޙާޒިރުގައި ބަޔާން އިއްވަވަމުން ފުލުހުންގެ ތަރުޖަމާނު ޝިފާން ވިދާޅުވީ ދޯންޏެއް ހާލުގައި ޖެހިގެން މިމަހުގެ 14 ވަނަ ދުވަހު އިހަވަންދޫ ޕޮލިސް ސްޓޭޝަނަށް ގުޅި ކަމަށާއި އެކަމާއި ގުޅިގެން ލޯންޗަކާއި ދޯންޏެއް (ޒިކުރާ ދޯނި) ފޮނުވައިގެން އެދޯނި އިހަވަންދޫއަށް ގެނެސް ބޭނުންކުރެވޭ ވަރަށް ދިޔަހިއްކައި ދިނުމުގައި ފުލުހުން އަމަލީ ގޮތުން މަސައްކަތްކޮށްފައިވާ ކަމަށެވެ.\nޝިފާން ވިދާޅުވީ ރައްޔިތަކަށް މިފަދަ ކަމެއް ކުރިމަތިވުމުން ޚިދުމަތްދޭން ފުލުހުން ފަސް ނުޖެހޭނެ ކަމަށެވެ. ފުލުހުންގެ ޚިދުމަތަށް އެދޭ އެންމެންނަށް ފުލުހުން ގެންދަނީ އެހީތެރިވަމުން ކަމަށެވެ. އަދި އެކަން ރައްޔިތުންނަށް އެނގޭތީ މިފަދަ ވާހަކަތައް ޤަބޫލު ނުކުރާނެ ކަމަށެވެ.\nހާލުގައި ޖެހިގެން ގުޅުމުން އިތުރު ކޯލެއްކޮށް އިބްރާހީމް މުޙައްމަދު ޞާލިޙަށް ތާއީދުކުރަންތޯ ސުވާލުކުރި ކަމަށް އިބޫ ވިދާޅުވި ބަސްފުޅަށް ޝިފާން ޖަވާބު ދެއްވާފައެއް ނުވެއެވެ. އަދި މިވަގުތު ލޯންޗެއް ލިބެން ނެތް ކަމަށާއި ލޯންޗެއް ހަމަޖައްސައިފިނަމަ ދާނެ ކަމަށް ބުނިކަމަށް އިބޫ ވިދާޅުވި ވިދާޅުވުމަށް ވެސް ޖަވާބެއް ދެއްވާފައެއް ނުވެއެވެ.\nނަމަވެސް ލޯންޗަކާއި ދޯންޏެއް ފޮނުވައިގެން އެދޯނި އިހަވަންދޫ ބަނދަރަށް ގެނެސް ދިޔަހިއްކައިދިނުމުގައި ފުުހުން އަމަލީ ގޮތުން އެހީތެރިވެފައިވާ ކަމަށް ޝިފާން ވިދާޅުވިއެވެ. އަދި އިބޫ ވާހަކަފުޅު ދެއްކެވީ ޤަޞްދުގައި ފުލުހުން ބަދުނާމު ކުރަންކަމަށް ބަަލައި އެ މައްސަލަ ތަޙްޤީޤް ކުރާނެ ކަމަށް ވެސް ޝިފާން ވިދާޅުވިއެވެ.


ފުރަތަމަ ޞަފްޙާislamic storyއިބުނު އުޘައިމީން ރަޙިމަހުﷲ ގެކޮޅު\nAruzam 12:40 AM\nޝެއިޚު ރަސްގެފާނަށް ވަރަށް ބޮޑަށް ޝުކުރު އަދާކުރެއްވުމަށްފަހު ދެންނެވިއެވެ. "ޞާލިޙިއްޔާ އަވަށުގައި ތިމަންނާ ގެޔެއް އެބައަޅަމެވެ.(1) ނަމަވެސް (އެއަވަށުގެ) މިސްކިތާއި އަދި އެހީފޯރުކޮށްދޭ ވަޤުފު ޖަމާއަތަށްވަނީ ފައިސާއަށް ބޭނުންވެފައެވެ. "ދެން ރަސްގެފާނު ވަޑައިގެންނެވުމުން އިބުނު އުޘައިމީން އަރިހުގައި ތިއްބެވި ބޭކަލުން އެކަލޭގެފާނަށް ދެންނެވިއެވެ. "އޭ ޝެއިޚެވެ. ޝެއިޚު ޞާލިޙިއްޔާ އަވަށުގައި ގެޔެއް އަޅާ ކަމެއް ތިމަންނާ މެންނަށް އެނގިފައެއް ނެތެވެ." އެވަޤުތު ޝެއިޚު ޖަވާބު ދެއްވިއެވެ. "އެއީ އެއަވަށުގެ ޤަބުރުސްތާނު ނޫން ދެން ފަހެ ކޮންތަނެއްހެއްޔެވެ؟" (މާނައަކީ އެކަލޭގެފާނު އަވަހާރަވުމުން ވަޅު ލެވޭނެ ގޮވައްޗަކީ ޤަބުރުސްތާނެވެ. އަދި ތައްޔާރުވަމުން އެދަނީ އާޚިރަތުގެ އެގޮވަތި ބިނާކުރެއްވުމަށްޓަކައެވެ. )އޭ ލޮބުވެތި ކިޔުންތެރިންނެވެ. ތިބާގެ އާޚިރަތުގެ ގޮވަތީ ބިނާކުރަން ފަށައިފިން ހެއްޔެވެ؟ މާތްﷲ އެކަމުގައި އަޅުގަނޑުމެން އެންމެނަށް ތައުފީޤު ދެއްވާށިއެވެ. ނިމުނީ.\n"ތިމަންކަލޭގެފާނުގެ އުއްމަތުގައި ދައްޖާލާއި ދެކޮޅަށް އެންމެ ވަރުގަދަ ބަޔަކީ އެބައިމީހުންނެވެ."